Ölkəmizdə QİÇS-in ən çox yayıldığı regionlardan biri Sumqayıtdır | SUMQAYITXEBER.COM\nSUMQAYITXEBER.COM > SUMQAYIT > Ölkəmizdə QİÇS-in ən çox yayıldığı regionlardan biri Sumqayıtdır\nÖlkəmizdə QİÇS-in ən çox yayıldığı regionlardan biri Sumqayıtdır\nMüəllif: sumqayitxeber.com • Tarix: 6 Dekabr 2010 • Baxış sayı: 361 dəfə • Şərh yoxdur\nTweetBu sayımızdan etibarən “3 respondent” rubrikasını sizlərə təqdim edəcəyik. Rubrikada qoyduğumuz aktual məsələyə müxtəlif sektorları və mövqeləri ifadə edən üç respondentimizin virtual debatını – mülahizə və faktlarını diqqətinizə çatdıracağıq.\nQİÇS-lə beynəlxalq mübarizə günü bu həftəyə təsadüf etdiyindən həftənin ən çox müzakirə olunan problemlərindən biri də məhz QİÇS və onunla mübarizə məsələsi idi. Rubrikamızın bu dəfəki mövzusu da elə budur: QİÇS nədən yaranır, bu istiqamətdə ölkəmizdə və ən nəhayət, şəhərimizdə vəziyyət necədir? Respondentlərimiz isə Respublika QİÇS-lə Mübarizə Mərkəzinin direktoru Həqiqət Qədirova, Sumqayıt şəhər Gənclər və İdman Baş İdarəsinin rəisi Musa Həsənov və Gənclər üçün Təhsil Mərkəzinin Zərərin Azaldılması Proqramının rəhbəri Emil Maqalovdur.\nRespublika QİÇS-lə Mübarizə Mərkəzinin direktoru Həqiqət Qədirova:\nBəşəri bəla sayılan QİÇS xəstəliyi dünyanın heç bir ölkəsindən yan keçməyib. Bu gün dünyada 30 milyondan çox insan HİV-lə yaşayır ki, bunun da 95%-i inkişaf etməkdə olan ölkələrin payına düşür. QİÇS epidemiyası hər il milyonlarla insanın həyatına son qoyaraq, bir çox ölkələrin iqtisadi və demoqrafik əsaslarına sarsıdıcı təsir göstərir.\nEffektiv dərman axtarışı isə hələ də nəticəsizdir. Ümumdünya Səhiyyə Təşkilatının verdiyi məlumata görə, yer kürəsində QİÇS-lə yaşayan insanların sayı 33,2 milyon nəfər təşkil edir ki, onların da 15,4 milyonu qadınlar, 2,5 milyonu isə uşaqlardır. Azərbaycanda da QİÇS sürətlə yayılır. Ölkədə bu xəstəlikdən 50-də artıq şəxs dünyasını dəyişib. Respublika QİÇS-lə Mübarizə Mərkəzindən verilən məlumata görə, 1987-ci ildən bəri 1400 nəfərdə HİV-ə yoluxma faktı qeydə alınıb.\nAzərbaycanda da İİV/QİÇS problemi ən aktual problem olaraq daim Səhiyyə Nazirliyinin nəzarətindədir. Azərbaycan İİV-ə yoluxma səviyyəsi aşağı olan ölkələr sırasına daxildir və burada epidemiya əsasən yüksək riskli qrupa aid olan inyeksion narkotik istifadəçiləri arasında yayılmışdır. Belə ki, Azərbaycanda təkcə 2010-cu ilin 9 ayı ərzində aşkar olunan İİV-ə yoluxma hallarının 59,5%-i, ümumilikdə isə 1987-01.07.2010-cu il tarixinə olan dövrdə bütün yoluxma hallarının 62,6%-i inyeksion narkotik istifadəsi nəticəsində baş vermişdir.\n2010-cu ilin 9 ayı ərzində Azərbaycanda 351 yeni İİV-ə yoluxma faktı aşkar olunaraq qeydiyyata alınmışdır. Onlardan 340-ı (96,9%) Azərbaycan vətəndaşı, 11 nəfəri (3,1%) isə əcnəbi vətəndaşdır. Qeydiyyata alınmış 340 Azərbaycan vətəndaşından 278-i (81,8%) kişi, 62-i (18,2%) qadındır. Bu dövr ərzində QİÇS mərhələsinə keçənlərin sayı 170 nəfər, onlardan Azərbaycan vətəndaşlarının sayı 167 nəfər, İİV-infeksiyasından dünyasını dəyişmiş insanların sayı 49 nəfər, onlardan Azərbaycan vətəndaşların sayı 47 nəfər olmuşdur.\n2010-cu il 9 ayı ərzində 340 nəfər Azərbaycan vətəndaşından 77-i (22,6%) Bakı şəhəri və Abşeron rayonunda, 259-ı (76,2%) respublikanın digər 38 inzibati ərazisində qeydiyyatda olan şəxslərdir; 4 (1,2%) nəfərin yaşayış yeri naməlumdur. 340 nəfər İİV-ə yoluxmuş Azərbaycan vətəndaşından 53 nəfərinin (15,6%) respublikadan kənarda yoluxduğu müəyyənləşdirilmişdir.\nÜmumilikdə, Azərbaycanda ilk dəfə İİV-infeksiyasının aşkar edilidiyi 1987-ci ildən 2010-cu ilin 9 ayının sonunadək Respublika QİÇS-lə Mübarizə Mərkəzində İİV-infeksiyası təsdiq olunmuş 2615 nəfər rəsmi qeydiyyata götürülmüşdür. Onlardan 2514 nəfəri (96,1%) Azərbaycan vətəndaşı, 101 nəfəri (3,9%) isə əcnəbidir, İİV-ə yoluxmuş Azərbaycan vətəndaşlarından 2097-i (83,4%) kişi, 417-i (16,6%) qadındır. QİÇS mərhələsində olan insanların sayı 620 nəfər, onlardan Azərbaycan vətəndaşlarının sayı 614 nəfər, İİV-infeksiyasından dünyasını dəyişmiş insanların sayı 332 nəfər, onlardan Azərbaycan vətəndaşlarının sayı 328 nəfər olmuşdur.\n2514 nəfər Azərbaycan vətəndaşından 1609-də (64,0%) İİV-ə yoluxma inyeksion narkotik istifadəsi nəticəsində, 605-də (24,1%) heteroseksual, 21-da (0,8%) isə homoseksual kontakt nəticəsində, 30-da (1,2%) anadan uşağa keçməklə, 1-də (0,04%) donor qanının köçürülməsi nəticəsində baş vermişdir, 248 nəfərdə (9,9%) yoluxma yolu naməlumdur.\nİİV-ə yoluxmuş 2514 nəfər Azərbaycan vətəndaşında digər infeksiyalar da aşkar olunmuşdur: hepatit C-1633 nəfərdə (65%), vərəm – 422 nəfərdə (16,8%), hepatit B -220 nəfərdə (8,8%), sifilis – 196 nəfərdə (7,8%).\nSəhiyyə Nazirliyi tərəfindən İİV-lə yaşayan insanlara profilaktika, müalicə, qulluq və dəstəyin göstərilməsinin təmin edilməsi işi Respublika QİÇS-lə Mübarizə Mərkəzində davam etdirilmişdir. Belə ki, QİÇS, vərəm və malyariya ilə mübarizə üzrə Qlobal Fondun və Səhiyyə Nazirliyinin dəstəyi ilə 08.11.2006-cı il tarixdən tədbiq edilən antiretrovirus terapiyaya hazırda 519 İİV-lə yaşayan insan cəlb olunmuşdur. Onlardan 189 nəfərə müalicə 2010-cu ilin 9 ayı ərzində başlanılmışdır.\nƏvvəlki illərdə olduğu kimi, 2010-cu ilin 9 ayı ərzində Mərkəzin əməkdaşlarının səyi ilə əhali arasında maarifləndirmə tədbirləri keçirilmiş, Respublikada İİV/QİÇS problemi üzrə fəaliyyət göstərən ictimai və beynəlxalq təşkilatlarla əməkdaşlıq davam etdirilmişdir.\nSumqayıt şəhər Gənclər və İdman Baş idarəsinin rəisi Musa Həsənov:\nDövrümüzün ən dəhşətli bəlalarından olan narkomaniya il mübarizə qarşıda duran ən vacib vəzifələrədndir. Narkomaniya və onun ağır fəsadları ilə mübarizə istiqamətində respublikada, o cümlədən şəhərimizdə sistemli şəkildə genişmiqyaslı tədbirlər həyata keçirilir. Şəhər İcra Hakimiyyətinin başçısı cənab Vaqif Əliyevin təşəbbüsü ilə hazırlanmış film-disklər bütün orta ümumtəhsil məktəblərində yeniyetmə və gənclərə nümayiş etdirilmişdir.\nSumqayıt şəhər Gənclər və İdman Baş İdarəsi olaraq şəhərdə dövlətin gənclər siyasətini həyata keçirməklə gənclərin müxtəlif istiqamətlərdə inkişafını təmin etməyə çalışırıq. Dövlətimizin gənclərlə iş sahəsində əsas istiqamətlərindən biri də gənclər arasında hüquq pozuntularının, narkomanlıq, QİÇS və digər neqativ halların profilaktikasıdır. Məhz bu istiqamət “Azərbaycan Gəncliyi 2005-2009-cu illər” Dövlət Proqramında da xüsusi olaraq nəzərə alınmışdır. Baş İdarə olaraq hesab edirik ki, gənclərlə iş sahəsində nailiyyət əldə etmək yalnız sağlam gənclərlə və sağlam nəsillə mümkündür. Təcrübə göstərir ki, gənclərin zərərli vərdişlərdən yayınması onların asudə vaxtının səmərəli təşkilindən, məşğulluğundan və ictimai fəaliyyətə münasibətindən çox asılıdır. Bütün bunları nəzərə alaraq qeyd etmək olar ki, gənclər siyasətinin yuxarıda qeyd olunan istiqamətlərdə apardığı işlər müəyyən dərəcədə narkomaniya, QİÇS və digər zərərli vərdişlərin risk qrupunun əhatə dairəsinin böyüməsini əngəlləyir. Hesab edirik ki, gənclər siyasəti aspektindən bu məsələyə sadəcə narkomaniya, QİÇS və digər zərərli vərdişlərə qarşı birbaşa mübarizə tədbirlərindən bəhs etmək düzgün olmazdı. Gənclər siyasəti baxımından bu daha konseptual bir məsələdir. Belə ki, yuxarıda sadalanan zərərli vərdişlərə aid olan risk qrupunun tərkibində çoxluğu gənclik təşkil edir.\nŞəhərimizdə gənclər siyasətinin effektiv təminatı gənclərin sağlam həyat tərzi keçirməsindən çox asılıdır. Düşünürəm ki, Baş İdarə gənclərin asudə vaxtının səmərəli təşkilində, gənclərin ictimai fəaliyyətə cəlb edilməsi və məşğulluğu istiqamətində yarandığı gündən bəri gördüyü işlər effektiv olsa da tam əhatə etməsi üçün əlaqədər dövlət qurumlarının və qeyri-hökümət təşkilatlarının əməkdaşlığı çox vacibdir. Bu istiqamətdə Baş İdarə əlaqədər qurumlarla sıx əməkdaşlıq etməkdədir.\nBaş İdarə gənclər arasında neqativ halların azaldılması istiqamətində maarifləndirici tədbirlərin keçirilməsinə daha çox üstünlük verir. Bu maarifəndirici tədbirlər daha çox konsertlərin, yürüş-mitinqlərin, gənclərlə görüşlərin, dəyirmi masaların, maarifləndirici təqdimatların təşkili formasında həyata keçirilir. Baş İdarə yarandığı tarixdən – 1995-ci ildən 2010-cu ilə qədər gənclər arasında narkomanlıq, QİÇS və digər neqativ halların profilaktikası istiqamətində 84 tədbir həyata keçirmişdir. Bu isə Baş İdarənin bu zamana qədər həyata keçirdiyi tədbirlərin təxminən 8-9%-ni təşkil edir. Sadəcə bu faktı qeyd etmək olar ki, 2005-2008-ci illərdə Baş İdarə tərəfindən 15 tədbir həyata keçirilmişdir ki, bu tədbirlərə 7760 nəfər gənc cəlb edilmişdir. Bu tədbirlər sırasında hər il ənənəvi olaraq Qızıl Aypara Cəmiyyətinin Sumqayıt Regional Komitəsi ilə birgə 1 Dekabr-Ümumdünya QİÇS-lə Mübarizə Günü ilə əlaqədər gənclərin yürüş-mitinqini, şəhər İcra Hakimiyyətinin rəhbərliyi ilə Nəsimi Parkında yerləşən açıq hava teatrında təşkil olunan ənənəvi konsertləri xüsusi qeyd etmək lazımdır. Bununla yanaşı müxtəlif QHT-lərlə əməkdaşlıq edərək sağlam həyat tərzi ilə bağlı təşkil edilən yay məktəblərində və düşərgələrində şəhər gənclərinin iştirakını təmin edirik.\nBununla yanaşı Baş İdarə şəhərdə fəaliyyət göstərən gənclər təşkilatlarının bu istiqamətdə həyata keçirdikləri və ya keçirəcəkləri layihəyə hər zaman dəstək olmağa hazırdır. Hesab edirik ki, problem təhlükəli olmaqla yanaşı eyni zamanda risk qrupu kifayət qədər böyükdür. Bu baxımdan effektiv şəkildə koordinasiya olunan əlaqədər qurumlarların əməkdaşlığı bu sahədə görülən işlərin effektivliyini artıra bilər. Bu koordinasiyaya şəhər İcra Hakimiyyəti, Polis İdarəsi, Təhsil Şöbəsi, Gənclər və İdman Baş İdarəsi və ictimai səhiyyə ilə məşğul olan qeyri-hökümət təşkilatlarını daxil etmək mümkündür.\nBir şeyi də qeyd etmək lazımdır ki, Baş İdarənin əsas istiqamətlərindən biri də gəncləri idmana cəlb etməklə onlara sağlam həyat tərzi aşılamaqdır. Bu istiqamətdə Baş İdarə hər il müxtəlif idman növləri üzrə çoxsaylı yarışlar təşkil edir. Görülən işlərin nəticəsində şəhərimizdə 28 idman növü üzrə 11 000 nəfərdən artıq gənc idmanla məşğul olur ki, bu da gənclərin zərərli vərdişlərdən yayınmasına töhfə verir.\nGənclər üçün təhsil mərkəzinin Zərərin Azaldılması Proqramının rəhbəri Emil Maqalov:\nNarkotik istifadəçiləri, o cümlədən inyeksion narkotik istifadəçilərinin sayı Sumqayıtda da təhlükəli həddədir. Son vaxtlar isə narkomaniya “gəncləşib” və təcili tədbirlər görülməsə, dövlət, cəmiyyət, nəhayət, hər birimiz fərd olaraq səylərimizi birləşdirməsək, önümüzdəki illərdə hətta “uşaqlaşması” da istisna olunmur. Bu o deməkdir ki, getdikcə daha aşağı yaşlılar arasında da narkotiklərdən istifadə edənlərə rast gəlinir. Məsələn, 5-6 il əvvəl narkotiklərdən istifadə əsasən 22-25 yaşından başlayırdısa, 2-3 il əvvəl 18-20 yaşlı gənclər, hazırda isə 16-18 yaşlı yeniyetmələr arasında da narkotik istifadəçilərinə rast gəlinir. Digər tərəfdən, diqqət çəkmək istədiyimiz əsas məsələ odur ki, narkomanların sayı artdıqca, narkomaniya, xüsusən də venadaxili narkomaniya populyarlaşdıqca, bir sıra qorxunc xəstəliklər, mərəzlər də artır. Əsasən də HİV, Hepatit və C və digər yoluxucu xəstəliklər. Əlbəttə, narkomaniya sosial sfera – cəmiyyət, ailə və fərd münasibətləri, eləcə də kriminal sonuclar sarıdan da bir sıra həllimüşkül problemlər doğurur. Sadaladığımız xəstəliklərin venadaxili narkotik istifadəsi yolu ilə yoluxma və yayılmasının qarşısının alınması üçün artıq Qərbdə bir sıra proqramlar hazırlanıb həyata keçirilməkdədir. Bu proqramlardan ən uzunömürlüsü və demək olar ki, ən sınanmışı Zərərin Azaldılması Proqramıdır (ZAP). Bu proqram, adından da göründüyü kimi, zərərin azaldılmasına hesablanıb. Burada bir məsələni də qeyd etmək vacibdir. Bir çox hallarda həm dövlət qurumları, əsasən də hüquq-mühafizə orqanları əməkdaşları, həm də cəmiyyətdə, narkotik istifadəçilərinin ailələrində ZAP-ın mahiyyəti düzgün qəbul olunmur. Bəzən bu, narkotikadan istifadənin təbliği, hətta şirnikdirici təkliflərlə təhrik kimi yozulur. Bunun səbəbi isə əlbəttə, həm rəsmi dövlət qurumlarında, həm də cəmiyyətdə Proqramla bağlı məlumatsızlıqdır. Halbuki Qərb, eləcə də ABŞ Zərərin Azaldılması Proqramları vaitəsilə HİV epidemiyası ilə, o cümlədən də qanla keçən digər yoluxucu xəstəliklərlə mübarizədə kifayət qədər uğurlar əldə ediblər. Misal üçün deyək ki, məhz ZAP sayəsində son illər Fransada HİV-ə yoluxanlar arasında bir nəfər də inyeksion narkotik istifadəçisi aşkarlanmayıb.\nOnu da bildirək ki, ZAP və MDB ölkələrində də geniş həyata keçirilir. Azəbaycanda da Proqram bir neçə ildir həyata keçirilməkdədir. Nazirlər Kabinetinin icazəsi ilə Açıq Cəmiyyət İnstitutu – Yardım Fondu tərəfindən ölkəyə gətirilən ZAP hazırda paytaxtda, Gəncədə, o cümlədən bir neçə iri rayonda və Sumqayıtda tətbiq olunmaqdadır. Əsasən Vərəm, Malyariya və AİDS-lə Mübarizə Üzrə Qlobal Fondun maliyyə dəstəyi, Açıq Cəmiyyət İnstitutu – Yardım Fondunun xüsusi diqqəti və himayəsi ilə həyata keçiirlən ZAP-ın daha da təkmilləşməsi, genişlənməsi istiqamətində zaman-zaman müvafiq tədbirlər – treninqlər, seminarlar, müxtəlif səviyyəli görüşlər təşkil olunur. Bunun nəticəsidir ki, artıq ölkədə yüzlərlə narkotik istifadəçisi bu proqramlardan yararlanır. Proqramın mahiyyətinə gəldikdə isə, bu, çox sadə və effektivdir. Belə ki, ZAP venadaxili narkotik istifadəçiləri arasında HİV-in, C Hepatinin, digər yoluxucu xəstəliklərin yayılmasının qarşısının alınması istiqamətində konkret və real fəaliyyəti nəzərdə tutur.\nProqramın həyata keçirilməsi yoluna gəldikdə, ZAP əsasən şprislərin dəyişdirilməsi mexanizmini nəzərdə tutur: yəni, narkoistifadəçi ilə öz sahəsində görüşməyi, ona davamlı steril vasitələr – şprislər, digər inyeksiya vasitələri çatdırmağı. Daha sadə desək, hər hansı səbəbdən birdəfəlik şprisdən istifadə etməyən narkotik istifadəçisinə bu imkanı yaradır – ona istifadə etdiyi şprisin müqabilində gündəlik ehtiyacını qarşılayacaq qədər şpris verilir. İstifadə olunmuş şprislərin qaytarılmasında məqsəd isə onların küçələrə atılmasının, uşaqların əlinə keçməsinin qarşısını almaqdır. Bu şprislər Proqramın təmin etdiyi xüsusi konteynerlərə yığılır və tibbi-ekoloji qaydalara uyğun məhv edilir. Şprislərin, həmçinin, digər müvafiq vasitələrin (inyeksiya suyu, birdəfəlik spirtli dəsmallar, prezerativlər və s.), profilaktik və maarifləndirici məlumat daşıyıcılarının (broşürlər, stikerlər və s.) narkotik istifadəçilərinə çatdırılması iki yolla – stasionar məntəqələr və aurtiç işçilər vasitəsilə həyata keçirilir. Birinci halda proqramın müştərisi (klient – narkotik istifadəçisi) şprisdəyişmə məntəqəsinə gəlir, istifadə etdiyi şprisləri narkotik istifadəçisinə proqrama qoşulmuş autriç işçi çatdırır. Bu halda əsasən “bərabər bərabərə” prinsipinə üstünlük verilir. Belə ki, narkomühitə, narkomanların davranışlarına yaxşı bələd olan, bu mühitə çıxışa malik keçmiş və ya hazırki narkoman proqrama cəlb olunur, onun vasitəsilə ayrı-ayrı şəxslər və ya qrup steril vasitələrlə təmin olunur. Qeyd edək ki, bu zaman anonimlik məsələlərinə tam riayət edilir ki, bu da genişləndirilməsi, daha çox müştəri cəlb olunması baxımından proqramın etibar qazanması üçün vacibdir.\nGənclər üçün Təhsil Mərkəzi 2008-ci ilin may ayından başlayaraq Açıq Cəmiyyət İnstitutu Yardım Fondu və Qlobal Fondun maliyyə dəstəyi ilə AİDS-ə qarşı qabaqlayıcı tədbirlərdən ibarət olan layihənin həyata keçirilməsinə başlamışdır.\nSumqayıt şəhərində icra olunan layihənin əsas məqsədi AİDS təhlükəsi barədə əhalinin, xüsusilə də gənc qadınların məlumatlılıq səviyyəsini artırmaqdır.\nLayihə çərçivəsində maarifləndirici tədbirlərlə bərabər, konkret profilaktik tədbirlər də həyata keçirilir. Belə ki, layihə üçün ayrılmış xüsusi ofisdə AİDS təhlükəsi ilə bağlı müraciət edən şəxslərə məsləhətlər verilir, pulsuz olaraq müayinələrdən keçmək və analizlər vermək üçün həkimlərə göndərişlər təqdim edilir. Qeyd edək ki, layihə çərçivəsində müraciət edən şəxslərə psixoloji və hüquqi məsləhətlər verilir.\nLayihənin sahə işçiləri Sumqayıt şəhərinin kənar məhəllələrində maarifləndirici görüşlər və məsləhət saatları da təşkil edir.\nQeyd: QİÇS-dən ən çox ölüm halları Bakı və Abşeronda (95 nəfər), Lənkəranda (42 nəfər) və Sumqayıtda (32 nəfər) qeydə alınıb. QİÇS-dən ölmüş insanların ailələrində 249 uşaq yetim qalıb, onlardan 20-si ata və anasını, 204-ü isə atasını itirib.\nQİÇS (Qazanılmış immun çatışmazlığı sindromu) nədir?\nBu qorxulu xəstəliyi virus törədir. Xəstəliyin beynəlxalq işarəsi AİDS-dir.\nİmmun çatışmazlığı virusunun törətdiyi infeksiya uzunmüddətli gedişə malik olub, bir neçə müxtəlif mərhələdən ibarətdir. Elə buna görə alimlərin əksəriyyəti bütün xəstəliyi “İİÇV (insanın immun çatışmazlığı virusu) infeksiyası” termini ilə ifadə etməyi vacib sayır. QİÇS epidemiyasını pandemiya adlandırmağa başlayıblar ki, bu da əslində infeksiyanın bütün yer kürəsinə yayıldığını göstərir. Son zamanlar xəstəlik daha intensiv yayılaraq, epidemioloji mərkəz artıq Asiyada yerləşmək ərəfəsindədir. Bu bizi daha çox narahat etməlidir.\nİlk vaxtlar belə hesab edirdilər ki, QİÇS xəstəliyinə əsasən qeyri-normal cinsi həyat tərzi keçirənlər tutulurlar. Lakin sonra bu xəstəliklər narkomanlarda, hətta uşaqlarda da aşkar edildi. Odur ki, bu sağalmaz bəlanın səbəblərini araşdırmaq aktual problemə çevrildi. Müəyyən edildi ki, QİÇS sağlam adama virusla yoluxur və ya xəstədən üç yolla keçə bilər: 1) cinsi əlaqə zamanı, 2) qan və ya onun preparatları ilə, 3) hamilə qadının qanı ilə uşağa.\nQİÇS törədicisinin müxtəlif konsentrasiyalarda orqanizmin bütün mayelərində (sperma, uşaqlıq boynu ifrazatı, qan plazması, beyin-onurğa beyni mayesi, gözyaşı, ağız suyu, sidik, qadın südü) tapılmışdır. Lakin xəstəliyin bunlardan hansı ilə yoluxması məsələsi — mübahisəlidir.\nXəstələnmə kimlərdə daha güclü ehtimala malikdir? İlk növbədə təsadüfi şəxslərlə çoxsaylı cinsi əlaqədə olanlar həm xəstələnir və həm də xəstəliyi yayırlar. İkincisi, xarici vətəndaşlarla cinsi əlaqəyə girən qadınlar, üçüncüsü, narkomanlar, dördüncüsü, donar qanından istifadə edən xəstələr və nəhayət, biz hamımız yəni QİÇS-in nə olduğunu və qorunma tədbirlərini bilməyənlər və ya bilib əməl etməyənlər.\nSeksual kontaktları olmayan, eləcə də normal sağlam cinsi həyat tərzi keçirən və bir cinsi partnyoru olan, intim həyatda qarşılıqlı sədaqəti qoruyan şəxslər QİÇS xəstəliyindən xeyli qorunmuş olur. Xəstəliyin yoluxma yollarını və onlardan qorunma tədbirlərini bilən, əməl edən şəxslər də QİÇS virusları ilə yoluxmurlar.\nQİÇS insanın immun sistemini parçalayan infeksion xəstəlikdir. İmmun sistem orqanizmin müxtəlif infeksion xəstəlik törədicilərindən və yad maddələrdən müdafiəsini təmin edən reaksiya və mexanizmlərinin məcmusudur. İnsan orqanizmində bu funksiyam yerinə yetirən timus vəzi, sümük iliyi, limfa düyünləri, dalaq, qaraciyər və s. orqanlardır. İmmun sistemin mühüm hüceyrələri limfositlər, makrofaqlar və monositlərdir. Sinir sisteminin hüceyrələri də QİÇS törədicilərinə qarşı çox həssasdır. İİÇV bilavasitə qaraciyər, ürək, sümük və başqa orqanların hüceyrələrini zədələyir\nQİÇS virusu seçici surətdə xüsusən T — limfositləri zədələdiyindən, onlar orqanizmi xarici və daxili düşmənlərdən — infeksion xəstəlik törədicilərindən qorumaq funksiyasını yerinə yetirə bilmir. Nəticədə adi halda insan orqanizmi üçün təhlükəli olmayan mikroorqanizmlər ölümlə nəticələnən infeksiyaların inkişafına səbəb olur. Eləcə də pozulmuş immun sistem fonunda bədxassəli şiş hüceyrələri zərərsizləşdirilmir və sürətlə artıb çoxalır ki, bu da təhlükəli bədxassəli şişlərin artmasına səbəb olur.\nQİÇS-lə yoluxmuş bir çox şəxslər qısa müddət ərzində xəstələnir və ölürlər. Digərləri isə uzun illər virusgəzdirici kimi yaşayırlar. QİÇS virusu ilə yoluxduqdan sonra inkubasiya dövrü (gizli dövr) 3-6 həftə çəkir. Sonra xəstəliyin kəskin mərhələsi başlanır. Xəstəliyin əsas əlamətləri: titrətmə, angina, limfa düyünlərinin böyüməsi, dəridə səpgilər və s. Sonra əlamətlər keçib gedir, xəstə virusgəzdirici kimi sağlam adamlardan seçilmir. Növbəti mərhələdə boyun, qoltuqaltı, dirsək və s. limfa düyünlərinin böyüməsi, bəzi xəstələrdə titrətmə ola bilər. Sonrakı mərhələdə isə xəstəliyə aid olmayan əlamətlər özünü büruzə verir: qızdırma, çox arıqlama, ümumi zəiflik, iş qabiliyyətinin və yuxunun pozulması və s. QİÇS ikincili infeksiyalar və bədxassəli şişlərlə müşayiət olunur və ölümə səbəb olur. Göstərilən əlamətlər hər bir şəxsi İİÇV infeksiyasından şübhələnməyə və müayinəyə vadar etməlidir.\nHazırda malyariyaya, şəkərli diabetə, hepatitə, vərəmə və s. tutulmuş, onkoloji xəstəliyi olan, həmçinin 1 aydan artıq temperaturu düşməyən, ishalı dayanmayan və s. xəstələrin hamısını QİÇS-ə görə müayinə etmək vacib hesab olunur.\nHəm xəstə, həm də müalicə edən həkim üçün QİÇS insana ölüm gətirən çoxbaşlı əjdahadır. Lakin diaqnoz vaxtında qoyularsa, bu təhlükəli xəstəliyin inkişafını dayandırmaq mümkündür. Bu sahədə ən ümidverici və güclü dərman preparatı azidotimidin (AZT) sayılır. Lakin dərmanla müalicə həkim nəzarəti altında olmalıdır. Özünümüalicədən söhbət belə gedə bilməz.\nÖzünü lazımi qaydada aparan və İİÇV infeksiyasını yaymayan xəstələri cəmiyyətdən izolə etməyə ehtiyac yoxdur, qəsdən digər şəxsləri yoluxduranlar isə cinayət məsuliyyətinə cəlb olunurlar. Hələ QİÇS-in profilaktikasında effektli peyvənd tapılmamışdır. Xəstəliyin profilaktikası onun törədicilərinə və yayıcılarına qarşı ciddi mübarizə tədbirlərindən ibarətdir.\nRespublikamızda QİÇS-lə mərkəzləşdirilmiş şəkildə mübarizə məqsədilə Respublika SPİD-lə mübarizə və profilaktika mərkəzi bir sıra tədbirlər həyata keçirir. Mərkəzin nəzdində anonim müayinə kabineti fəaliyyət göstərir. Bundan başqa, bir çox xəstəxana və poliklinikalarda da belə şöbələr təşkil edilmişdir.\nQİÇS-ə görə öz pasport məlumatlarını bildirməklə respublikanın istənilən şəhər və rayonlarında diaqnostik laboratoriyası olan və QİÇS-i müəyyən etmək üçün müayinə aparılan müalicə — profilaktika müəssisələrində müayinə olunmaq mümkündür.\nÜmumdünya Səhiyyə Təşkilatının proqnozuna görə yaxın illərdə İİÇV ilə yoluxmuşların sayı 30-40 milyona çatacaq və 8 ildə bu rəqəm 3-4 dəfə artacaqdır. Bu da hər il milyondan yuxarı adamın QİÇS diaqnozu ilə ölümü deməkdir. Buradan xəstəliklə mübarizənin nə qədər zəruri olduğu aşkardır. Ümumdünya Səhiyyə Təşkilatı 1988-ci ildən dekabrın birini «Ümumdünya QİÇS-lə mübarizə günü» elan etmişdir. Hər bir ölkədə xəstəliyin qarşısının alınmasına yönəldilmiş sanitariya maarifi işi, konfrans, seminar və digər tədbirlər keçirilməlidir.\nMilli adət-ənənələrimiz, dini qaydalarımız xəstəliyin xeyli müddət qarşısını ala bilmişdi. Lakin müasir gənclərimizin bu adət-ənənələri unutması, respublikamıza xarici vətəndaşların axını və s. xəstəliklə mübarizəyə daha ciddi yanaşılmanı tələb edir. ”168saat”


Mağazadan oğurluq edən dəstə\nMağazadan oğurluq edən dəstə tutuldu\n10:03 08 Fevral 2019 Oxunub : 906\nBiləsuvar Rayon Polis Şöbəsinin əməkdaşlarının keçirdikləri əməliyyat-axtarış tədbirləri ilə mağazalardan oğurluq edən rayon sakinləri saxlanılıb.\nDİN Mətbuat Xidmətinin Lənkəran regional qrupundan Azvision.az -a verilən məlumata görə, Biləsuvar rayon sakini A. Bayramov “102 xidməti-zəng mərkəzi”nə müraciət edərək rayonun İsmətli kəndində yerləşən ona məxsus mağazadan 625 manat dəyərində tütün məmulatlarının və 25 manat pulun oğurlandığını bildirib.\nBiləsuvar RPŞ-nin əməkdaşları tərəfindən keçirilən əməliyyat-axtarış tədbirləri ilə oğurluğu törətməkdə şübhəli bilinən rayon sakini, əvvəllər məhkum olunmuş S.Əlizadə və 2 yeniyetmə saxlanılıb, bir nəfərin isə şəxsiyyəti müəyyənləşdirilib. Aparılan araşdırmalarla onların digər oğurluq əməllərinin də üstü açılıb.\nBelə ki, saxlanılan şəxslərin rayonun Xırmandalı kəndində yerləşən mağazalardan birindən 670 manat dəyərində tütün məmulatları və 60 manat pulu, Nərimankənd kəndində yerləşən mağazadan isə 30 manat pulu və müxtəlif növ tütün məmulatlarını oğurladıqları müəyyən edilib. Oğurladıqları tütün məmulatlarının bir qismi onlardan maddi sübut kimi götürülüb. Faktla bağlı araşdırma aparılır.


1 otaq köhnə tikili #7494 *\nÜnvan: Bakı, Səbail, İçəri Şəhər Metrosu , Axundov Bağın Yaxınlığı\nKİRAYƏ VERİLİR!!! İçəri Şəhər metrosu , Axundov bağın yaxınlığında italyan proyektli 2 mərtəbəli binanın 2ci mərtəbəsində 1 otaqlı yaxşı təmirli mənzil kirayə verilir. Ümumi sahəsi 30 kv/m. Mənzil bütün əşya və avadanlıqları ilə təmin olunub. Geniş və sakit həyəti var. Binanın yaxınlığında kafe, restoranlar, marketlər, məktəb, uşaq bağçası, əyləncə mərkəzləri var.\nQitmət: 300 azn.\n3 otaq köhnə tikili Səbail\t82 м²\nƏbülfət m ”İdeal-House MMC” TƏCİLİ SATILIR!!! Neftçilər prospekti, Kukla teatrının yanında yerləşən, 6/6, 3 otaqlı, ümumi sahəsi 82 kv/m olan əla təmirli mənzil satılır. Mənzildə quraşdırılmış mətbəx mebeli, istilik sistemi kombi,döşəmə parket, pla...


Saat (çıqqıltı) – Pərviz Seyidli | SENET.AZ\nBuradasınız: Ana səhifə / Bölməsiz / Saat (çıqqıltı) – Pərviz Seyidli\nSaat (çıqqıltı) – Pərviz Seyidli\n11 İyul 2017 84 Baxış\nGözləri qəfildən divardan asılan qəhvəyi, üzərində qəribə ornamentlər olan saata sataşdı. Qədimi saatın üstündəki naxışlar ona qəribə, sehrli görkəm verirdi, ucuz olmasa da köhnəydi.\nNədənsə bir anlıq ona elə gəldi ki, üzbəsurət oturduğu saat çox yorğundur. Hə… Nə qədimdir, nə köhnə, divardan asılan bu saat illərin yorğunudur. Bu hissin hardan yarandığını, necə əmələ gəldiyini heç cür anlamadı. Ətrafındakı başqa saatlara baxdı; heç biri yorğun deyildi; Ya köhnəydi, ya xarab idi, amma heç biri divardan asılan saat kimi üzərində insani yorğunluq daşımırdı. Saatı ona gətirən müştərini yadına salmaq istəsə də, xatırlamadı. Onu bir az olardı ki, təmir edib divardan asmışdı, müştəri gələndə özünə verəcəkdi.\nDiqqətlə saatın əqrəblərinə baxırdı. Əqrəblər detektiv əsərlərdən qopub gəlmiş xəfiyyələr kimi sanki daim kimisə izləyir, qovur, axtarırdılar.\nOğlan, saata baxa-baxa fikirləşdi ki, hər insan öz ömründə kiminsə xəfiyyəsi olur; kimisə axtarır, kimisə tapır, bəzən də tapmır… bəs itirmək?! İtirmək necə olsun?! Əgər insana bu dünyada bir dəfə ömür verilibsə, o da ömürboyu kimisə axtarırsa və tapmırsa, ya da tapandan sonra itirirsə onda bu ömrün nə mənası olur axı?!\nO, bu qarışıq fikirlərdən bir anlıq ayılıb sanki bayaq şehli şüşə arxasından baxdığı saata soyuq başla yenidən nəzər saldı:\n-Sənə nə var e işin ancaq qabağa getməkdir. Fikirləşmirsən ki, kimsə arxada qalar. Heç vecinə də deyil…\nOğlan baxışlarını saatdan ayırıb başqa bir xarab saatı götürdü, lakin hərəkətləri şüurlu şəkildə etmirdi, fikri tamam uzaqlardaydı. Bu vaxt qəribə bir şey baş verdi.\n-Siz öyrəşmisiz bütün problemləri başqalarının üstünə atmağa…\nO, əlindəki saatı yerə qoyub, diqqətlə otağa baxdı, canından xəfif gizilti keçdi. Otaqda tək idi. Bəs kim idi danışan? O, qeyri-iradi şəkildə divardan asılan saata baxdı. Divardakı saat gözlərini yorğun-yorğun ona zilləmişdi.\nBir anlıq fikirləşdi ki, doğrudanmı ona cavab verən saat idi?! Bayaqdan ona yaşlı adam təəssüratı bağışlayan saat yəqin danışa da bilir. Yoxlamaq istədi:\n-Düz deyirəm də… Sənin işin ancaq irəliyə getməkdir. Öz başınasan, heç kimlə hesablaşmırsan.\nOğlan susub saatın ona cavab verib-verməyəciyini gözlədi… Gözlərini saatdan ayırmırdı ki, birdən nəyisə qaçırar. Saat olmayan ağzını açmırdı, amma ona cavab verdi:\n-Mən sizin hər birinizlə hesablaşsam gərək birdəfəlik dayanam… nəyə görə dayanmalıyam?\nO, artıq danışanın saat olduğundan şübhə etmirdi. Qəribə də olsa bədənindəki gizilti, ruhundakı həyəcan getmişdi. Sanki neçə illərdir saatla danışır, elə bil başına ilk dəfədir belə hadisə gəlmirdi:\n-Çünkisənqabağagetdikcə bütünyaxşı şeyləri özünlə aparırsan.\nOğlanbirqədərsusub nələrisə xatırlamağa çalışdı:\n-Keçmişi… Keçmişdə olanbütünyaxşı şeyləri…\n-Həmdə pis şeyləri.\n-Bu bəraət qazandırmır. Boynuna al ki, qəddar adamsan! Yəni şey… Qəddar saatsan!\nSaat bir az düşündü:\n-Siz adamlar çox yaxşısız?\n-Yox. Hə. Həm hə. Həm yox.\n-Mənim nə pisliyimi görmüsən axı? Keçmişi istədiyin kimi yaşayan sənsən, gələcəyi də özün istədiyin kimi qurursan… Sonra da deyirsən ki, mən qəddaram!\nOğlan kinayəylə saata baxdı:\n-Sən ancaq özünü düşünürsən… Heç kimi yox. Ancaq özünü… Necə edimkiqabağagedim. On ikinin üzərindən keçib yenə on ikinin üstünə necə qayıdım? Amma bununla nə qədər yaxşı şeyləri əlimizdən almısan heç vecinə də deyil.\n-Axı nəyi?-saatın səsi bir az əsəbi çıxdı.\nOğlan gözlərini saatın hərəkət edən əqrəblərindən ayırmadan nələrisə xatırlayırdı:\n-Dedim axı, bütün yaxşı şeyləri… Elə biri mən… Məndən az şey almısan?! Uşaqlığımı almısan məndən, gizlənpaç oyunlarını, futbol mübahisələrini, ata sığalını almısan.\n-Hə… Yaxşı bəhanədir. Böyüməliydin… Bir dəfə soruşardın da məndən… Elə bax, futbol oynadığım yerdə, ya da yox, məhləmizdə xoşum gələn qızın arxasınca düşdüyüm ilk günü gəlib deyərdin. Deyərdin ki, böyüməlisən. Bu haqda nə fikirləşirsən? İstəyirsən öz vaxtımı sənin xeyrinə saxlayım?! Amma demədin. Elə öz bildiyini elədin…\n-Pis şeylərin də üstündən yel kimi keçdiyimi unutma.\nO, saatın bu sözündən bir az da əsəbiləşdi, amma təmkinini pozmadı:\n-Elə bilirsən bu yaxşıdır? Yel kimi keçdim! Sözə baxe… utanmasan deyərsən ki, hər şeyə dərmanam mən! Heç nəyin üstündən keçmək lazım deyildi. Dayanmaq, ayaq saxlamaq lazım idi. Uşaqlıqda ilk dəfə arxasınca düşdüyüm həmin qız on iki il sonra intihar edəndə dayanmalıydın. Qoymamalıydın öldürsün özünü. Amma yel kimi keçdin… Keçməsəydin, dayansaydın olmazdı?!\nSaatın səsində qəribə qətiyyət əmələ gəldi:\n-Yox! Sən ağrımalıydın! Ağrı böyütməliydi səni! Güclü olmalıydın!\nBayaqdan dolmuş oğlan qəfil hönkürdü:\n-Axı, mən böyümək istəmirdim, mən güclü olmaq da istəmirdim. Sadəcə xoşbəxt olmaq istəyirdim, vəssalam…\nSaatın sanki bu hönkürtüdən ürəyi yumşaldı, bu onun səsinə də təsir elədi:\n-Bilirəm… Mən də istəmirəm belə olsun… Amma bu mənim işimdir. Mən daim fırlanmalıyam… Ancaq qurban olum, günahların hamısını mənim üstümə yıxma. Bax, götürək o qızı… Bilirsən, əri onu nə qədər döyürdü, it yerinə də qoymurdu, gününü göy əskiyə bükmüşdü. Yazıq dözmədi… Amma incimə burda sənin də balaca, lap kiçik də olsa günahın var. Sən o qıza gərək “səni sevirəm” deyərdin. Heç olmasa cəhd edərdin. Uşaqlıqda oynadığın gizlənpaç oyunları kimi sadədir hər şey… Mənim fırlanmağım ancaq insanın üzündə, əllərində qırışlar yarada bilər. Mənim sizin saf oyunlarınızla, sevginizlə, ruhunuzla işim yoxdur… Hər şeyi siz özünüz korlayırsız. Özünüz… Arada mən özüm də çaşıb qalıram…\nOğlan masanın üstündəki qutudan sonuncu siqareti çıxarıb kibritlə yandırdı, dərin qullab vurub qoluyla göz yaşlarını sildi:\n-Axı niyə?! Nə baş verir ki, bizim ruhumuz kirlənir?! Mənə elə gəlir ki, hər şey keçmişdə daha yaxşı idi. Keçmiş mənə o qədər uzaq görünür ki… Arada elə bilirəm başqasının həyatını xatırlayıram. Öz keçmişim deyil bu… Niyə belə olur? Əgər hər şey bu qədər sadədirsə, biz niyə yaş artdıqca xoşbəxtliyimizi zərrə-zərrə itiririk?! Deyirsən ağrı insanı böyüdür. Axı niyə də, niyə adamlar bir-birini ağrıtmalıdır… Əgər böyümək bu qədər ağrılı bir şeydirsə niyə böyüyək ki? Böyüməzdik də… Məsəlçün, mən bir bazar günü cizgi filminə baxdığım balaca, isti otaqda qalardım. Orda-o uşaqlıqda uşaq kimi yaşayardım, ağrısız…\nSiqaretin külünü boş qutuya tökəndən sonra qızarmış gözlərini saata zillədi. Ona elə gəldi ki, saat ağlayır.Bunu dəqiqləşdirmək istəyəndə saatın səsi eşidildi:\n-Əslində mənim əlimdə olsa hamı üçün xoşbəxt olduğu vaxtları bir yerə yığıb saxlayaram, hər kəs də öz vaxtının içində yaşayar. Amma bunu bacarmıram… Başqa yol var. Bunu isə ancaq siz edə bilərsiz.\n-Nədir o elə?-oğlan ümidsiz halda soruşdu.\n-Məni unutmaq… saata baxmamaq. Amma istəyərək yox, istəmədən… Saata baxmağı tərgidəsən. Başın öz həyatına elə qarışa ki, mən sənin vecinə də olmayam. Bunun üçün isə xoşbəxt olmaq lazımdır. Əslində sizin unutduğunuz çox sadə bir şey var. Xoşbəxt olmaq nəsə qeyri-adi bir şey deyil. Hər şey gülüşdən başlayır. Uşaqlıqda necə ki, daha çox gülürdün. Indi də gülmək lazımdır. Ola bilər… kimlərsə uşaqlıqda daha yaxşı idilər, daha xoşbəxt idilər,amma indi daşlaşıb, bərkiyib, kömür parçasına çevriliblər. Onlara gülümsəmək lazımdır. Həm də elə-belə yox. Uşaqlıqda güldüyün kimi. Bəlkə, yüzdə bir ehtimal da olsa başqaları da uşaqlıqda necə xoşbəxt olduğunu və xoşbəxt olmaq üçün çox şey lazım olmadığını başa düşərlər…\n-Yəni gülmək bəs edəcək?\n-Sənə bəs edər…\n-Özü uşaq qalmağı bacaran, uşaq təbəssümünü itirməyən biri başqalarını da xilas edə bilər…\n-Yəni deyirsən ki,dünyanın ən xoşbəxt adamları uşaqlardı?\n-Buna əminəm. Xoşbəxt olmaq üçün uşaq kimi gülmək lazımdır. Çünki uşaqlar həyata, baş verənlərə heç bir məna yükləmədən gülürlər… Onu bacarmaq lazımdır…\nOğlan gözünün yaşını silib, sanki gülməyə məşq edirmiş kimi dodağını balaca qaçırtdı. İkinci dəfə yenə cəhd elədi. Yavaş-yavaş təbəssüm bütün üzünə yayılırdı. Oğlan uşaq kimi gülməyə başlaydı:\n-Alındı? Hə alındı?\nOğlan saatdan cavab gözləmədən elə hey gülür, sanki öz gülüşündən həzz alırdı.\nSaatsazın dəli kimi güldüyü vaxtda qapı açıldı, içəri daxil olan dostu onun təkbaşına uşaq kimi gülüb,divara “alındı” deməyini təəccüblə izlədi. Əvvəlcə çaşsa da, sonra təəssüflə başını yelləyib üzünü turşutdu:\n-Yenə şey çəkmisən? Axırda xarab edəcək səni. Dedim ki, at da bu zəhrimarı!\nOğlan dostunu eşitmir, divardan asılan saata baxa-baxa gülürdü. Divardakı saatın əqrəbləri qoca xəfiyyə kimi şəhərin küçələrində öldürülən ümidlərin qatilinin dalınca düşüb, axtara-axtara çıkkıldayırdı…\nƏvvəlki yazı Nəğməyə çevrilən şeirlər\nNövbəti yazı “İtmiş sivilizasiya” tapmacası


🥇 ▷ Finlandiya bütün süni intellekt öyrədir » ✅\nFinlandiya bütün süni intellekt öyrədir\nFOTO: AI elementləri\nÜmumiyyətlə ölkəsinin çiçəklənməsinə töhfə verən ölkələrdən biri olan Finlandiya, hər kəs üçün pulsuz süni intellekt kursu buraxaraq dünyadakı biliklərini genişləndirir.\nNordic xalqı texnologiya və təhsildəki əhəmiyyətini qəti şəkildə aşdı, indi Finlandiya hökuməti Heli Universiteti və texnologiya məsləhətçisi Reaktor ilə işləyir və keçən il Finlandiya vətəndaşları üçün intensiv süni intellekt kursu başladı. Bu ölkənin vətəndaşları nəzərə alaraq hazırlanmışdı, lakin indi dünyanın qalan hissəsinə yayılır.\nAI elementləri Reaktor və Helsinki Universiteti tərəfindən yaradılan bir sıra pulsuz onlayn kurslardır. AI-nin nə olduğunu, Aİ ilə nəyin edilə biləcəyini (və edilə bilməyəcəyini) və Aİ metodlarını yaratmağa necə başlayacağını öyrənmək üçün mümkün qədər geniş insan qrupunu təşviq etmək istəyirik. Kurslar nəzəri praktik məşğələlərlə birləşdirir və öz istəyinizlə tamamlana bilər.\nBu onlayn proqramın məqsədi vətəndaşları yeni texnologiyalar haqqında məlumatlandırmaqdır. AB hesab edir ki, insanlar süni intellektin əsaslarını öyrənməlidirlər. Bundan əlavə, kurs çox praktikdir, çünki hər bölümün sonunda qısa testlər və hər kəs üçün faydalı olan müxtəlif mövzular mövcuddur.\nProqram təxminən altı həftə davam edir və hər bölmə təxminən beş ilə 10 saat davam edir.\n“AI Elements” adı beş dildə mövcuddur: İngilis, İsveç, Estoniya, Tayland və Alman. Maraqlı tərəflərin fikrincə proqram daha çox olduğunu göstərdi 1 faizi 5.5 Başlandığı gündən milyonlarla Tayland vətəndaşı qeydiyyatdan keçib.\nKurslar nəzəriyyəni praktik məşğələlərlə birləşdirir\n“Onların Avropada böyük potensialı var, amma süni intellektə investisiya yoxdur” Helsinki Universitetinin kompüter elmləri professoru Teemu Roos; layihəni də Finlandiyadan Avropaya hədiyyə olaraq izah etdi.\n“Motivasiya süni intellektin bəzi elit proqramçılara buraxılmaması olduğunu göstərmək idi.”Megan Schaible texnologiya məsləhətçisi Reaktor’u şərh etdi.\nFinlandiya Nəqliyyat və Rabitə naziri Timo Harakka, bu layihə ilə ölkənin Avropada rəqəmsal lider mövqeyini gücləndirməklə yanaşı gələcəkdə Aİ vətəndaşlarını rəqəmsal bacarıqlarla təchiz etmək istədiyini söylədi.\nKursun coğrafi məhdudiyyəti yoxdur; buna görə süni intellekt öyrənmək istəyirsinizsə, bu altı həftəlik proqramı aşağıdakı link vasitəsilə əldə edə bilərsiniz


"Qərbi Azərbaycanı urvatdan salmayın!" - ELDAR SABİROĞLU - Hürriyyət\nEv Manşet “Qərbi Azərbaycanı urvatdan salmayın!” – ELDAR SABİROĞLU\n“Qərbi Azərbaycanı urvatdan salmayın!” – ELDAR SABİROĞLU\n09:57 - 07 İyul, 2020\nNöqtə qoymağın vaxtıdır. Nə qədər qərbi azərbaycanlı deyib o yurdun şitini-duzunu çıxaracağıq. Hərə bir təşkilat yaradır, yəqin arxasında da kimsə durur, başlayırlar didişməyə. Həm bölgənin insanlarını üz-üzə qoyub düşmən edirlər, həm də birisi “dərin” ağlı ilə meydana çıxıb qərbi azərbaycanlılar Azərbaycan xalqının avanqardıdır deyə sərsəm fikir səsləndirərək millətin içərisinə nifaq toxumu səpir. Vahid Azərbaycan xalqı var. Bu cür yanaşma və məsuliyyətsiz bəyanatlarla o torpağın tarixinə, qədim mədəniyyətinə arzu etdiyimiz töhfəni qətiyyən verə bilmərik. Sabah bakılı, qarabağlı, naxçıvanlı çıxıb o cür açıq mövqe sərgiləyəndə bizə necə pis təsir edərsə, Rizvan Talıbov, sənin ehtiyatsız bir sözün də onlara eyni tərzdə toxunur və incidir.\nBir də Qərbi Azərbaycanla bağlı nə qədər təşkilat, ictimai birlik yaradıb o yurdu urvatdan, hörmətdən salmaq olar!? Uzağı iki təşkilatla kifayətlənmək o qədərmi çətindir!? Az qala gündə müxtəlif adlarla bir təşkilat zühur edir. Bu lazım deyil. Artıq həmən o Qərbi Azərbaycan dediyimiz yerin, yurdun özü bölünə-bölünə gedir. İrəvanlı, Göyçəli, Dərələyəzli, Zəngəzurlu, Vedibasarlı, Zəngibasarlı, Ağbabalı deyə özümüz parçalanmışıq. Halbuki 20 il öncə bu cür bölünməmişdik. Əgər səhvim varsa, məni anladın. Bəlkə doğrudan qəbahət işlədirəm!?\nBir təklifim var. Gəlin əvvəlcə silaha sarılıb hamılıqla Qarabağ uğrunda savaşa başlayaq. Azərbaycanın Respublıkasının içini düşməndən təmizləndikdən sonra Qərbi Azərbaycanla bağlı hərbi doktrinamızın tələblərini yerinə yetirmək üzərində düşünək!!!!\nƏvvəlki məqaləAğdərənin işğalından 27 il ötür\nNövbəti məqalədəNazirlik cəbhədə baş verənlərlə bağlı məlumat yaydı


Yol polisindən sürücülərə MÜRACİƏT » Azərbaycan İnformasiya Agentliyi\nBaş Dövlət Yol Polisi İdarəsi (BDYPİ) hava şəraitinin dəyişməsi ilə əlaqədar sürücülərə və avtomobil sahiblərinə müraciət edib.\naia.az xəbər verir ki, BDYPİ-nin məlumatına görə, hava şəraitinin dəyişməsi ilə əlaqədar yollarda meydana gələ biləcək yol qəzaları və müxtəlif xoşagəlməz halların qarşısının alınması məqsədilə, sürücülər bir sıra tədbirlər görməlidirlər.\nBelə ki, sürücülər havaların dəyişməsi və ümumilikdə qış mövsümünə keçidlə əlaqədar istifadə etdikləri nəqliyyat vasitələrinin texniki vəziyyətinə, xüsusilə də onların şinlərinə bir daha diqqət yetirilməli, yağışların tez-tez yağması nəticəsində yollarda nəqliyyat vasitələrinin sürüşmə ehtimalının daha çox olması nəzərə alınaraq, avtomobil şinlərinin protektorundakı naxışların qalmış hündürlüyü normaların tələbinə (minik avtomobilləri üçün 1,6 mm, yük avtomobillərində 1 mm, avtobuslarda 2 mm, motosiklet və mopedlərdə isə 0,8 mm-dən az olmamalıdır) uyğun olmayan nəqliyyat vasitələrinin istismarına yol verilməməlidirlər.\nMexaniki nəqliyyat vasitələrinin sürücüləri yola çıxmazdan əvvəl avtomobilin şüşə silgəclərinin və şüşəyuyanların, habelə xarici işıq cihazlarının işlək vəziyyətdə olmasına əmin olmalı, texniki cəhətdən nasaz vəziyyətdə olan avtomobillərdən istifadə olunmamalıdır. Sürücülərə yağmurlu hava şəraitində, xüsusilə yağışın yeni başladığı vaxtlarda son dərəcə ehtiyyatlı olmaları, ərazidə icazə verilən maksimum sürət həddindən asılı olmayaraq idarə etdikləri nəqliyyat vasitələrinin hərəkət sürüətini hava şəraitinə uyğun seçmələri, zərurət olmadan ötmə əməliyyatı aparmamaları, qəfil manevrlər və kəskin tormazlama etməmələri tövsiyə olunur.\nYol polisindən sürücülərə XƏBƏRDARLIQ: Çirkli maşınlar 40 manat cərimələnəcək


Bakıda yenə ən çox yoluxma bu rayondadır | SOSİAL XƏBƏR\nƏsas Səhifə Sağlamlıq Bakıda yenə ən çox yoluxma bu rayondadır\nSosialxəbər.az xəbər verir ki, paytaxt rayonları üzrə bu dəfə də ən çox yoluxma Binəqədi rayonunda qeydə alınıb.\nBelə ki, rayonda yoluxma 14 faiz təşkil edir. İkinci sırada isə 12,3 faizlik nəticə ilə Xətai rayonu qərarlaşıb. Sabunçu 11,9, Yasamal 11,8, Nəsimi 9,3, Suraxanı 8,2, Nərimanov 8,2, Nizami 7,4, Qaradağ 7,3, Səbail 4,4, Xəzər 4,7, Pirallahıda 0,3 faiz yoluxma qeydə alınıb.\nQeyd edək ki, hazırda ölkə üzrə 6288 aktiv koronavirus xəstəsi var. Onların da 56 faizindən çoxu Bakının payına düşür.\nÖncəki yazı Bakı metrosu avqustun 5-də açılır?\nSonrakı yazı Xalq artisti karantinə alındı


Aydın Mirzazadə: Əvvəl elə bildik əyalət mollasıdır danışıb dayanacaq, amma... - Günün Səsi Aydın Mirzazadə: - Günün Səsi\nAydın Mirzazadə: Əvvəl elə bildik əyalət mollasıdır danışıb dayanacaq, amma...\n11 Oktyabr 2021 11:55\n“İrandan Azərbaycana qarşı kəsilməyən təhdidlər məsələsi mövzusunda fikrimi demək istəyiəm. Əvvəl bir əyalət mollası Azərbaycana qarşı danışdı. Dedik əyalət mollasıdır, yəqin danışıb dayanar. Amma ardınca rəsmilər, generallar Azərbaycanı hədələməyə başladı. Biz bundan təssüf edirik. Bunun səbəbini İrandan soruşuruq. Azərbaycan mehriban qonşuluq münasibətlərinə hər zaman sadiq olub, öz ərazisinindən İrana qarşı istifadəyə imkan verməyib. İndi İranın bu addımlarının səbəbini öyrənmək istəyirəm”.\nGununsesi.info xəbər verir ki, bunu deputat Aydın Mirzazadə parlamentdə çıxışı zamanı deyib.\nDeputat bildirib ki, İran parlamentinin üzvü Azərbaycanın müstəqilliyini şübhə altına alıb: “Bunun səbəbini soruşuram. Bəlkə elə bilirlər ki, Azərbaycan xanlıqlar dövrünü yaşayır. Azərbaycan müstəqil dövlətdir, təsir altına düşməyəcək. Hansısa generalların bizi qorxutmaq cəhdi nəticəsizdir”.\nPrevious Hansı partiyanın məhbusu çoxdur?\nNext “Müharibədə bədənimin 20 faizi yandı, amma pensiya ala bilmirəm”\n19 Oktyabr 2021 21:52\nSərhədlərin demarkasiyası prosesinin başlanması yalandır –\n19 Oktyabr 2021 17:13\n19 Oktyabr 2021 15:44\n19 Oktyabr 2021 12:30\nYeni Füzuli şəhəri BELƏ OLACAQ\n19 Oktyabr 2021 11:14\nSavaşın 23-cü günü:\n19 Oktyabr 2021 09:31\nSülhməramlılar Xankəndiyə 10 ton humanitar yardım çatdırdı


DataLife Engine > Версия для печати > Masallıda Koreya-Azərbaycan işgüzar forumu\nГлавная > Siyasət > Masallıda Koreya-Azərbaycan işgüzar forumu\nMasallıda Koreya-Azərbaycan işgüzar forumu\n14-11-2017, 21:30. Разместил: admin44\n14 noyabr 2017-ci il tarixdə Masallı rayon İcra hakimiyyətində Koreya-Azərbaycan birgə işgüzar forumu keçirilmişdir.\nTədbirdən əvvəl Masallı Rayon İcra Hakimiyyətinin başçısı Rafil Hüseynov qonaqları qəbul etmiş və onları səmimi salamlamışdır.\nTədbirdə Koreyada istehsal olunan və çəltikçilik sahəsində işlədilən kənd təsərrüfatı texnikalarının görüntüsü videoçarxlar vasitəsilə başlanmışdır.\nTədbiri Masallı Rayon İcra Hakimiyyətinin başçısı cənab Rafil Hüseynov açmışdır.\nTədbirdə İqtisadiyyat Nazirliyinin "Sahibkarlığa Kömək Milli Fondun"un icraçı direktorunun müavini Arif Vəliməmmədov fondun özəl bölmənin inkişafı, xüsusən də regionlarda sahibkarlıq fəaliyyətinin genişləndirilməsi istiqamətində həyata keçirdiyi tədbirlər barədə məlumat verib. Bildirilib ki, dövlət başçısının çəltikçiliyin inkişafı ilə bağlı verdiyi tapşırığa uyğun olaraq, bu sahəyə dövlət maliyyə dəstəyi daha da gücləndirilib.\nKoreya Respublikasının Azərbaycandakı Səfirliyinin Ticarət Şöbəsinin əlaqələndirici mütəxəssisi Ülvi Vəliyev və Koreya şirkətinin texnika üzrə mütəxəssisləri istehsalatda işlədilən müxtəlif markalı texnikalar haqqında məlumat vermişlər.\nMasallı Rayon İcra Hakimiyyətinin başçısı cənab Rafil Hüseynov Azərbaycan-Koreya birgə işgüzar forumunda şıxış etmişdir. İcra başçısı geniş nitqində Azərbaycanda qeyri-neft sektorunun inkişafına göstərilən dövlət qayğısı, çəltikçiliyin inkişafı üçün də geniş imkanlar yaradıldığını bildirmişdir. O, qeyd etmişdir ki, bu sahənin daha da inkişaf etdirilməsi sentyabrın 3-də Azərbaycan Prezidenti cənab İlham Əliyevin sədrliyi ilə Lənkəranda çay, çəltik və sitrus meyvələri istehsalının inkişafı məsələlərinə dair respublika müşavirəsi keçirilib. Belə ki, Masallıda da bu sahədə görülən işlər sürətlənir, əkin sahəsi xeyli artırılır. Cari ildə Masallı rayonunun müxtəlif əraziləri üzrə səmərəli istifadəsi mümkün olmayan 400 hektara yaxın örüş və kolluq sahələrinin əkin dövriyyəsinə cəlb edilməsi hesabına Masallıda tarixi ənənələri və böyük iqtisadi səmərəsi olan yerli çəltik növlərinin əkilməsinə başlanılıb. Yaxın vaxtlarda çəltikçilərin rayonda Assosasiyasının-birgə çalışqanlığının kollektiv icması yaradılacaqdır. Belə olan halda bu günkü işgüzar forumda, videoçarxlarda nümayış etdirilən çəltikəkmə, çəltikyetişdirmə,çəltikyiğma və s. texkikaların alınması da əlverişli olacaq, məhsul itkiyə az gedəcək, sahibkarın iqtisadi gəliri artacaqdır. Qeyd edək ki, bu yaxınlarda Koreyada çəltikçiliklə bağlı qabaqcıl beynəlxalq təcrübənin öyrənilməsi məqsədilə rayon kənd təsərrüfatı idarəsinin müdiri Seymur Nuriyevin seminarlarda iştirakı təmin edilmişdir.\nƏsasən çəltikçiliklə məşğul olan Masallı sahibkarlarını maraqlandıran suallar cavablandırılmışdır.\nMasallı Rayon İcra Hakimiyyətinin başçısı cənab Rafil Hüseynov işgüzar forumun təşkilinə görə respublika İqtisadiyyat Nazirliyinə, Koreya hökumətinə, Koreya Respublikasının Azərbaycandakı Səfirliyinin Ticarət Şöbəsinin nümayəndəliyinə və "Sanibkarlara kömək" Milli Fonduna, sahibkarlara təşəkkürünü bildirmiş, Koreya-Azərbaycan dostluğundan məmnun olduğunu bildirmişdir.\nTədbirin sonunda qonaqlar Masallı çəltik zavodunda və Masallı Sənaye Məhəlləsində gedən işlərlə yaxından tanış olmuşlar.шаблоны для dle 11.2


Bədənindən cin çıxarılan zaman ölən Muradın atası: "Kimi tutsa, dişləyirdi" - TƏFƏRRÜAT\nMusavat.com xəbər verir ki, cin çıxarmaq adı ilə bir gəncin ölümünə səbəb olmaqda ittiham edilən şəxslərin növbəti məhkəməsi keçirilib.\nMəhkəmə iclasında mərhumun atası, hüquqi varis kimi tanınan Şahin Soltanov ifadə verib.\nŞ.Soltanov deyib ki, yoldaşından boşandıqdan sonra oğlu ilə münasibətləri yaxşı olub.\nOnun sözlərinə görə, oğlu Murad ana nənəsi ilə birlikdə yaşayıb. Şahin Soltanov bildirib ki, Murad hərbi xidmətdən gəldikdən sonra işləməyə başlayıb. Həmin ərəfədə isə səhhətindən heç bir problemi olmayıb.\nŞ.Soltanov deyib ki, oğlunun səhhətində problem anasının yenidən ailə qurmasını eşitdikdən sonra başlayıb:\n"Əvvəlcə nənəsi dünyasını dəyişdi. Murad nənəsinə bağlı olduğu üçün bu hadisə ona təsir elədi. Yas günündə Muradın anası hamının içində elan etdi ki, yenidən ərə gedib. Oğlu əsgər gedəcəyi bir vaxtda, özündən yaşca kiçik olan biri ilə evlənməsi hamıya pis təsir etdi. Qohumları onun üstündən xətt çəkdi. Bu da Murada pis təsir etdi. Murad əsgərlikdən gələndən sonra da çox normal idi".\nŞ.Soltanovun dediyinə görə, oğlunun səhhəti anidən pisləşib.\n"Bir gün evdə oturanda Murad qışqırmağa başladı. Başını divara vuraraq qışqırıb, söyüş söyürdü. Əlimi atanda dişlədi. Barmağımı çəkməsəydim, qopardacaqdı. Mən qonşuları köməyə çağırdım. Çünki onu saxlaya bilmirdim. Kimə təpik vururdusa, yıxılırdı. Kimi tutsa, dişləyirdi. Biz təcili yardım çağırdıq. Onun əllərini bağlayıb xəstəxanaya apardıq. Bir gün sonra Murad bibisi ilə görüşmək istədiyini dedi. Bibisinə demişdi ki, dəli deyil, xəstəxanada qalmaq istəmir"- deyə hüquqi varis bildirib.\nŞ.Soltanov daha sonra əlavə edib ki, keçmiş həyat yoldaşı xəstəxanaya gəlib və oğlunun bədəninə cin girdiyini deyib:\n"Dedi ki, uşağı aparıram, onun bədəninə cin girib. Mən orda olanda xəstəxanada işləyən bir nəfər həkim mənə dedi ki, uşaq salamatdır. Onu pirə aparmaq lazımdır. Anası Muradı aparandan iki gün sonra bacıma zəng edib. Deyib ki, Murad evdən qaçıb. Biz də onu axtarmağa başladıq. Muradı parkda gəzəndə tapdıq. Həkim çağırdıq. Murada iynə vurdular ki, sakitləşsin. Amma təsir etmədi. İkinci iynəni vuranda həkimlər mübahisə elədilər. Biri deyirdi ki, vurma. Sonra Muradı xətəxanaya apardıq. Orada bir gün də qaldı. Sonra dost-tanışla soraqlaşdıq. Dedilər ki, bədənində cin var. Bir molla gətirdik. Murad mollanı söyürdü, sonra bir az düzəldi. Mən Muradı həkimə də apardım. Dedilər ki, əsəb problemidir. Dəlixanaya aparmağımı istədilər. Mən də oradakı vəziyyəti bilirdim. Orada zombi yetişdirirlər. Ona görə də uşağı ora aparmaq istəmirdim. Sonra molla evə gəlirdi, dua oxuyurdu. 2 ay sonra düzəldi. Xəstə olan vaxtı yemək yeyəndə ətin sümüyünü də yeyirdi. Elə bil ki, it yemək yeyirdi. Qaynar su ilə çimirdi. Sonradan tam düzəldi.\nArtıq özü sərbəst, rahat gəzirdi. Molla da hər gün gündə 3 dəfə gəlib gedirdi, dua oxuyurdu, Murad da etiraz etmirdi. Murad özü həyətə çıxırdı, nənəsigilə gedirdi, dostları ilə görüşürdü".\nDaha sonra Ş.Soltanov hazırda həbs edilən şəxslərin necə tanınmasından danışıb.\n"Bir gün Muradın anası dedi ki, bir nəfər də var. Muradı onun yanına da aparmağı istədi. Mən də uşağın xatirinə razılaşdım. Burada əyləşənlərdən Füzuli bizə gəldi. O, Murada dua oxudu. Murad sonra mənə dedi ki, Füzulidən qorxub. Füzuli mənə dedi ki, Muradda cin var. Mən də nə lazımdırsa edilməsini istədim, nə lazımdırsa, hörmət edəcəkdim. Amma Füzuli dedi ki, pul lazım deyil. Özüm məcbur Füzuliyə bir dəfə 300, bir dəfə də 400 manat vermişəm".\nBundan sonra Füzuli və digər təqsirləndirilən şəxslər Muradı "müalicə"yə başlayıb.\nŞ.Soltanovun bildirdiyinə görə, onlar dua oxumaqla yanaşı, Muradı çubuqla ağrıtmayacaq həddə vururmuşlar. Hətta atası özü də hərdən Murada çubuqla vururmuş.\nAtanın dediyinə görə, nar çubuğu ilə döyülmək Murada yaxşı təsir göstərirmiş.\n"Bir gün Muradı çimizdirəndə onun qarnında qançır zolağı gördüm. Nə olduğunu soruşanda cavab vermədi. Füzuliyə dedim ki, birdən uşaqlar Muradı möhkəm döyərlər. Həmin gün Muradı götürməyə gələndə gördüm, vəziyyəti yaxşı deyil. Mənə dedilər ki, qətiyyən həkimə zəng eləmə, evə apar, düzələcək. Evdə vəziyyəti daha da pisləşdi. Paltarını çıxaranda gördüm ki, çubuqla o qədər vurublar ki, göbəyindən sinəsinə qədər qapqaradır. Bunlara zəng etdim, gəldilər. Oğlumun sinəsini masaj edərək, süni nəfəs verdim, bir dəfə özünə gəldi, amma sonradan nəfəsi getdi. Bunlar isə dayanıb baxırdılar".\nŞ.Sultanov deyib ki, oğlunun ölümündə hamısını günahkar görür: "İndi deyirlər ki, Füzuli bizə dedi, biz də kömək məqsədi ilə etdik. Deməli, Füzuli bunlara desəydi ki, cini çıxarmaq üçün, uşağın dərisini soymaq lazımdır, onu da edəcəkdilər? Adamın insafı olar, uşağı saat yarım dayanmadan döyüblər, Murad yalvarıb onlara, amma biri insafa gəlməyib. Hətta küçədə itə belə bir şey edəndə adamın yazığı gəlir, bunların heç biri deməyib ki, adamı bu qədər döymək olmaz, öləcək".\nİttihamda yazılır ki, 25 yaşlı Murad Soltanovun Şabran şəhərində kirayədə yaşadığı evdə üzərində zorakılıq əlamətləri olan meyiti tapılıb.


Türkiye Rusiyanın teklifini qebul etdi - Azadliq Xeber\nTürkiye Rusiyanın teklifini qebul etdi\nTürkiyə Rusiyanın təklifini qəbul etdi\n14:50 xeber – Türkiyə hakimiyyəti Rusiya rəhbərlərinin turistlərə Misir əvəzinə Antalyanı təklif etməsini müsbət qarşılayıblar.\nAzadlıq.az xəbər verir ki, anspress-in məlumatına görə, artıq Türkiyə hakimiyyəti bu istiqamətdə hazırlıq işlərinə də başlayıb. Bu barədə Mədəniyyət və Turizm Nazirliyinin yerli departament başçısı İbrahim Əjdər deyib.\nOnun sözlərinə əsasən, Türkiyə Rusiya turistlərini qəbul etməyə hazırdır və Misirə olan göndərişləri turistlər asanlıqla Türkiyə turları ilə əvəzləyə bilərlər.\n“Artıq Misirə istirahətə getmək istəyən turistlər onlar üçün Antalyada ayrılmış analoji istirahət məkanlarında asanlıqla dincələ bilərlər. Düzdür, hələ ki, Rusiyadan bu məqsədlə ölkəmizə gələn yoxdur, amma demək istəyirəm ki, turoperatorlar təklifi qəbul edərlərsə, onda, onların istirahətində problem olmayacaq”, – deyə qurum rəsmisi vurğulayıb.\nİbrahim Əjdər – Mədəniyyət və Turizm Nazirliyinin yerli departament başçısı\nSankt-Peterburqdan bu gün Nordwind təyyarəsi ilə Misirə səfərə hazırlaşanlar Türkiyə aeroportunda enəcək və turistlər Antalyadakı istirahət məkanlarına yollanacaqlar. Təyyarə isə sərnişinsiz Şarm-əş- Şeyxə gedib orada olan turistləri geri aparacaq. Hal-hazırda 12 mindən çox Peterburqlu turist Misirdədir.\nÖtən gün Milli terrorçuluğa qarşı komitənin növbədən kənar yığıncağında Federal Təhlükəsizlik Xidmətinin başçısı Aleksandr Bortnikov Sinay yarımadasında qəzaya uğramış təyyarənin səbəblərini açıqlamayınca Misirə uçuşları dayandırmağı təklif edib. Bu təkliflə Rusiya prezidenti Vladimir Putin də razılaşıb.\nHadisə ilə bağlı müxtəlif versiyalar irəli sürülsə də, Rusiya prezidenti Vladimir Putin və Misir prezidenti Abdülfəttah əs-Sisi terror faktını istisna edir. Ötən gün ABŞ prezidenti Barak Obama və Böyük Britaniyanın baş naziri Devid Kameron hadisənin təyyarənin daxilindəki partlayıcı qurğu səbəbindən qəzaya uğradığını bəyan ediblər.\nRusiyada A 321 təyyarəsində ölənlərin yad edilməsi


Gürcüstan prezidenti: “Qafqaz platforması”na münasibətdə passiv olmayacağıq | Report.az\nGürcüstan prezidenti: “Qafqaz platforması”na münasibətdə passiv olmayacağıq\nGürcüstan prezidenti: “Qafqaz platforması”na münasibətdə passiv olmayacağıq “Bu il bölgəmizdəki münaqişə əsas problemlərdən biri oldu. Regionda sülhün bərqərar olmasını bir daha alqışlayıram. Əmin-amanlıq yalnız bizim və qonşularımız üçün deyil, bölgədəki hər üç ölkə üçün həyati əhəmiyyətə malikdir”.\n21 Dekabr , 2020 22:54\n“Bu il bölgəmizdəki münaqişə əsas problemlərdən biri oldu. Regionda sülhün bərqərar olmasını bir daha alqışlayıram. Əmin-amanlıq yalnız bizim və qonşularımız üçün deyil, bölgədəki hər üç ölkə üçün həyati əhəmiyyətə malikdir”.\n“Report”un yerli bürosu xəbər verir ki, bunları Gürcüstan prezidenti Salome Zurabişvili ölkənin xaricdəki diplomatik missiyaları rəhbərlərinin onlayn formatda keçirilən konfransında deyib.\nO, bölgənin tərəqqisi və inkişafının sülh və sabitlikdən asılı olduğunu bildirib.\nS.Zurabişvili Gürcüstanın regionda sülhə nail olmaq istiqamətində iştirak etməməsindən təəssüfləndiyini qeyd edib: “Gürcüstanın tarixi rolu əsrlər boyu hamını hər zaman bir araya gətirməyə imkan verib. Buna görə də əminəm ki, Gürcüstan “Qafqaz platforması”nın yaradılması təşəbbüsünə münasibətdə passiv olmayacaq. Ümid edirəm, 2021-ci il ölkəmizin bu mənada dirçəliş ili olacaq”.\nVideoMəktəblərdə ən son yeniliklər\n21 Yanvar , 2021 21:01\n22 Yanvar , 2021 16:47\n23 Yanvar , 2021 10:46\n25 Yanvar , 2021 12:19\nNaxçıvanın sığorta bazarı 6% böyüyüb\n26 Yanvar , 2021 11:09\nFotoPrezident İlham Əliyev Rəşad Nəbiyevi videoformatda qəbul edib\n26 Yanvar , 2021 14:03\n26 Yanvar , 2021 16:44


LENT.AZ - Azərbaycanda inanılmaz sevgi cinayəti: 2 NƏFƏR ÖLDÜ - ŞOK TƏFƏRRÜAT - YENİLƏNİB\n11.09.2017 / 16:26\nAzərbaycanda inanılmaz sevgi cinayəti: 2 NƏFƏR ÖLDÜ - ŞOK TƏFƏRRÜAT - YENİLƏNİB\nSentyabrın 10-na keçən gecə Abşeron rayonunda ata və qızının qətlə yetirilməsi hadisəsi ilə bağlı yeni faktlar üzə çıxıb. Lent.az-ın əldə etdiyi məlumata görə, hadisəni törətmiş 50 yaşlı Sahib Hacıyev əslində qeyri-rəsmi nikahda yaşadığı 38 yaşlı Samirə Əsədovanı öldürmək istədiyini deyib. O bildirib ki, Samirəni 3 bıçaq zərbəsi ilə öldürdükdən sonra qadının atasının da bıçaq xəsarəti aldığını görüb və ona kömək etməyə çalışıb. Lakin bu zaman Allahverdi Əsədov Sahib Hacıyevdən vurduğu maşını düzəltdirməsini tələb edib. 64 yaşlı kişinin qızının taleyini deyil, maşını düşünməsi Sahib Hacıyevi özündən çıxarıb və o, daha bir neçə bıçaq zərbəsi ilə kişini də öldürüb.\nQeyd edək ki, Sahib Hacıyev cinayəti əvvəlcədən planlaşdırıb və özünə məxsus olan "Mercedes" ilə yol kənarında "VAZ 2107" ilə qızının gəlməsini gözləyən Allahverdi Əsədovu izləyib. Samirə Əsədova maşına minən kimi o, 64 yaşlı kişinin sürdüyü maşını arxadan vurub və planını həyata keçirib.\nHüquq-mühafizə orqanlarından APA-ya verilən məlumata görə, Bakı-Şamaxı yolunun Sulutəpə ərazisindən keçən hissəsində yol kənarında bıçaqla qətlə yetirilmiş kişi və qadın meyiti aşkar edilib.\n15228 dəfə oxunub


2021, 22 Aprel, Cümə axşamı, Bakı vaxtı 17:31\nPOZUNTULAR HƏR YERDƏ VAR, AMMA...\n«Son 10 ayda baş verənlər göstərir ki, hər şeyi stabilliyə qurban verən hökumətlər sonradan qeyri-stabilliklə üzləşirlər. Məncə, hökumət vaxt itirməməlidir və demokratik institutları indidən qurmalıdır. Çünki bu institutlar qurulmazsa, ölkədə kövrək avtoritar rejim olacaq. Belə stabillik dayanıqlı deyil...».\nİşdən sonra - 10 dekabr - Beynəlxalq insan haqları günüdür


İçərişəhər – şəhər içərisində şəhər » Qadınlar.Co - Qadınlara Özəl Paylaşımlar\nBiz öz tariximizlə öyünürük, məmləkətimizin qədimliyindən qürur duyuruq. Başqa ölkədən qonağımız gələndə ona hökmən tarixi yerləri, bina və abidələri göstəririk. Bəs siz öz qonağınıza birinci haranı göstərərdiniz? Yəqin coxunuz deyəcəksiniz: Əlbəttə, İçərişəhəri. Haqlısınız. İndi isə deyin görək İçərişəhər haqqında nə bilirsiniz, qonağınıza nə kimi məlumatlar verəcəksiniz? Burada hansı maraqlı abidələr olduğunu bilirsinizmi? Bilmirsinizsə, qeydləri oxumağa davam edin.\nİçərişəhəri çox vaxt şəhər içərisində şəhər adlandırırlar. Doğrudan da qala darvazasından içəri ayaq qoyanda sanki başqa bir aləmə düşürsən – orta əsrlər şəhərinə. Müasirliklə keçmişi bir-birindən yalnız qala divarları ayırır\nİçərişəhər hündürlüyü 8-10, eni 3,5 metr olan qala divarları ilə əhatə olunub. Ərazisi 22 hektar olan qədim şəhər bütövlükdə bir şəhərsalma mədəniyyəti nümunəsidir. Buradakı üç abidə - Qız qalası, Şirvanşahlar Sarayı, Məhəmməd məscidi dünya, 28 abidə isə ölkə əhəmiyyətli abidələrdir. Qız qalası və Şirvanşahlar Sarayı 2000-ci ildə UNESCO-nun Dünya Mədəni İrsi siyahısına daxil edilib. Üçqat qala divarları və Qız qalası möhtəşəm müdafiə istehkamının bu günümüzə gəlib çatan nişanələrdir.\nBilirsiniz burada küçələr niyə çox dar və dolanbacdır? Ona görə ki, düşmən süvariləri küçə və dalanlara girə bilməsin. Çünki belə dar yerdə atların sürətlə hərəkət etməsi və idarə olunması mümkünsüz idi.\nAzərbaycan Böyük İpək yolunun üzərində yerləşdiyinə görə, İçərişəhərdə çoxlu karvansara və bazar meydanları vardı. Yaraşıqlı görkəmi ilə seçilən ikimərtəbəli Karvansara ХV əsrə aiddir. Kаrvаnsаrа cənub-şərq tərəfdən künc qаlаlаrlа mühаfizə оlunur ki, bu dа оnun müdаfiə хаrаktеrindən xəbər verir.\nХV əsrin sоnundа şəhərdən keçən ticаrət yolunun üzərində tikilən Buхаrа kаrvаnsarаyı gündəlik ticаrət əməliyyаtlаrındаn sоnrа əsasən Orta Asiya tаcirlərinin tоplаşdığı хüsusi məkan olub. Buхаrа kаrvаnsаrаyı ilə üzbəüz yеrləşən Multаni kаrvаnsаrası isə Аbşеrоn аtəşgаhlаrınа ziyаrətə gələn hind tаcirləri və zəvvаrlаrı üçün sığınаcаq rоlunu оynаyıb.\nQədim qala ərazisindən VIII-IX və sonrakı əsrlərə aid dəmir pullar, həmçinin Sasanilərə məxsus iki böyük dəfinə tapılıb ki, bu da V-VII əsrlərə aid edilir. Həmin dəfinə erkən orta əsrlərdə burada daxili və xarici ticarətin inkişaf etdiyini göstərir.\nİçərişəhərin daş döşənmiş dar küçələri labirinti xatırladır. Nabələd adam burda asanlıqla aza bilər. Ona görə də son dərəcə diqqətli olmaq lazımdır. Yolu səhv saldınsa, fırlana-fırlana qalırsan. Bir də görürsən ki, yenə əvvəlki yerə gəlib çıxmısan.\n1985-ci ildə Dövlət Tarix-Memarlıq Qoruğu elan edilən İçərişəhərin üç əsas darvazası var - Şamaxı darvazası, Salyan darvazası və dəniz sahilinə açılan darvaza. Əsas girişlərdən biri Qoşa Qala qapısıdır ki, buna Şamaxı Darvazası deyilir. Qoşa Qala qapısından içəri daxil olan kimi geniş bir meydana çıxırsınız. Meydanın sol tərəfində XVIII əsrin memarlıq abidəsi olan Bakı xanlarının iqamətgahının qalıqları görünür. Onun bizim dövrümüzə gəlib çatmış tağ formalı giriş qapısı üzərində iqamətgahın tikilmə tarixini əks etdirən bir kitabə var. İçərişəhərin mərkəzi küçəsi şimalda Şamaxı darvazasından başlayıb cənubda Salyan darvazasınadək uzanır.\nQeyd edək ki, İçərişəhərin inkişafı 1192-ci il Şamaхı zəlzələsi ilə bağlıdır. Dağıdıcı zəlzələdən sonra Şirvan hökmdarı Aхsitan paytaхtı İçərişəhərə köçürdü. Şəhər böyüyüb genişləndi. Burda möhtəşəm bir saray - Bakının ecazkar tarixi abidələrindən olan - Şirvanşahlar sarayı tikildi. Bu saray İçərişəhərə xüsusi bir yaraşıq və əzəmət verir. Kompleksə daxil olan saray, divanxana, türbə və məscidlər nadir memarlıq üslubu, bədii oymaların və naxışların ahəngdarlığı ilə seçilir.\nTariximizin daha bir incisi, Bakının simvolu olan Qız qalası da İçərişəhərdədir. Əslində, İçərişəhərin tariхi daha qədimlərə, hətta eramızdan əvvələ gedib çıхır. Arxeoloqlar qazıntı zamanı bunu sübut edən bir çox nişanələr tapıblar.\nİçərişəhərdən çoxlu yeraltı yollar keçir. Vaxtilə bu yollardan birinin hətta 20-30 km uzaqlıqda yerləşən Mərdəkana gedib çıxdığı deyilir. Şəhərdə məşhur hamamlar da olub. Onlarda biri Ağa Mikayıl hamamıdır ki, ona xalq arasında Məşədi İbad hamamı deyilir. Salyan darvazası önündəki Qasım bəy hamamı da öz gözəl quruluşu ilə diqqəti cəlb edir.\nİçərişəhər tarixən ayrı-ayrı məhəllələrdən ibarət olub: Ağşalvarlılar, Arabaçılar, Hamamçılar, Seyidlər... Son üçü adından məlumdur. Bəs niyə «ağşalvarlılar»? Məlumunuz olsun ki, bu, nəsillikcə dənizçiliklə məşğul olanlara verilmiş addır. Onlar adətən ağ rəngdə şalvar geyərmişlər.\nQonağınıza onu da deyə bilərsiniz ki, məşhur "Brilyant əl” filminin bir sıra epizodları bizim İçərişəhərdə çəklib.\nİçərişəhərdə olmamısınızsa, vaxt itirməyin, gedib baxın. Hər şeyi öz gözünüzlə görün. Atalar demişkən, yüz dəfə eşitməkdənsə, bir dəfə görmək yaxşıdır.


Qarabağda koronavirusa yoluxanların sayı 100-ə YAXINLAŞIR - modern.az\n17 İyun 2020, 12:11 | QARABAĞ\nQarabağda koronavirusa yoluxanların sayı 100-ə YAXINLAŞIR\nAzərbaycanın işğal altındakı Qarabağ torpaqlarında COVİD-19-a 12 yeni yolxuma halı aşkar olunub.\nModern.az Ermənistan KİV-nə istinadən xəbər verir ki, ötən gün daha 4 nəfərdə COVİD-19 olması müəyyənləşib. Onların hamısı Xocavənd rayonunun Hadrut qəsəbəsindəndir.\nBeləliklə, koronavirusa yoluxanların ümumi sayı 91 nəfərə çatıb. Onlardan 54-ü sağalıb. Hazırda Laçın, Kəlbəcər, Xocavənd və Tərtər rayonunun işğal altındakı ərazilərində virus ocaqları mövcuddur.


WhatsApp, (COVİD-19) pandemiyası dövründə ünsiyyətdə qalmağınıza necə yardım edə bilər\nWhatsApp sizə dəyərli olanlarla ünsiyyətdə qalmağa yardım edir WhatsApp işlədərək dostlar və ailənizin qayğısına qalmaq, ən son rəsmi sağlamlıq bilgilərini almaq və informasiyanı məsuliyətli şəkildə paylaşmaq kimi yöntəmləri işlədə bilərsiniz Əgər WhatsApp-da yenisinizsə və ya onu işlətməyin yollarını öyrənməyə gərəyiniz varsa, onu burada addım-addım izləyə bilərsiniz.\nYaxınlarınızla ünsiyyətdə qalmaq və onlara dəstəyinizi yaxında olmadan belə göstərmək üçün qruplar, səsli zəng, vəvideo zəng kimi WhatsApp funksiyalarını işlədin.\nEtibarlı mənbəyi olan infomasiya seçin\nYerli, milli və beynəlxalq qurumlarla əlaqə saxlayın. Ən son informasiya və qaydalarla tanış omaq üçün Dünya Səhiyyə Təşkilatı və ya milli səhiyyə nazirliyi kimi etibarlı mənbələrə istinad edin.\nDedi-qodunun yayılmasının qarşısını alın\nAldığınız mesajlardan ehtiyatlı olun, çünki koronavirus ilə bağlı aldığınız bəzi şeylər doğru olmaya bilər. Faktları etibarlı rəsmi mənbələr ilə yoxlayın. Məsələn, fakt yoxlayıcı, və ya Beynəlxalq Fakt Yoxlama Birliyinin (IFCN) fakt yoxlayıcı çatbotu ilə+1 (727) 2912606. Əgər nəyinsə doğru olduğuna əmin deyilsinizsə, onu başqalarına yönləndirməyin.\nBu çağırışa qoşulan icma liderlərinə lazımi dəstəyi göstərəcəyik. WhatsApp işlədərək insanların koronavirus bağlı narahatlıqları olduğu anlarda onlara necə yardım edəcəyinizi və əlaqədə qalacağınızı öyrənin.\nTibbi Qayğı üzrə Professionallar\nPasientlərlə əlaqədə qalmaq, icmanı bilgiləndirmək, uzaqdan konfranslar keçirmək, çox verilən suallar üçün cavablar hazırlamaq və sairəni öyrənin.\nƏtraflı məlumat >\nWhatsApp-da tələbələrlə əlaqədə qalmaq, onlara tapşırıqları göndərmək və almaq, mətn formasında dərsləri onlarla bölüşmək, səsli mesaj göndərmək və daha çoxunu öyrənin.\nQeyri-kommersiya təşkilatları və Yerli Hökumət orqanları\nTəşkilatınızı təqdim etmək, icmanız ilə ünsiyyətdə olmaq, dəqiq və zamana uyğun bilgiləri paylaşmaq, komandanız ilə birgə işləmək, əsas sorğuları cavablandırmaq və sairə.\nMüştərilərlə ünsiyyətdə olmaq, işləmə saatlarını bölüşmək, təhvil və çatdırılmanı daha da asan etmək, davamlı olaraq qalıq malların ehtiyatını görmək və başqa işləri etməyin fərqli yollarını kəşf edin.\nİnsanların öz icmaları ilə çətin anlarda WhatsApp işlədərək necə əlaqə saxladıqlarına baxın:\nPakistanda bir WhatsApp qrupu 21 milyon Rupi toplayaraq ölkənin ən kasıb bölgəsinin yoxsulluqla mübarizəsinə yardım etmişdir: Məqaləni burada oxuyun>\nİtaliya şəhərlərinin bir qrup başçıları WhatsApp işlədərək ünsiyyətdə qalırlar: Məqaləni burada oxuyun>\nNeapoldakı (İtaliya) ibtidai məktəblər qapalı olmaqlarına baxmayaraq dərsləri WhatsApp işlədərək davam etdirir və oxuyanlara ev tapşırıqları göndərirlər: Məqaləni burada oxuyun >\nHonq Konqlu bir şəxs WhatsApp işlədərək öz icmanısını bir yerə toplayır və yerli bizneslərə yardım olur: Məqaləni burada oxuyun>\nİordaniyada işə düzəlməyə yardım təşkilatlarından biri Koronavirus dövründə qadınlara iş tapmaqla bağlı motivasiya verir: Məqaləni burada oxuyun >\nParisdəki tibb mütəxəssisləri WhatsApp qrupu ilə xəstəxanalarda olan boş yerlər haqda məlumat alırlar: Məqaləni burada oxuyun >\nKoimbator, Hindistanda olan rəsmilər WhatsApp ilə görüşlər keçirirlər: Məqaləni burada oxuyun >\nSuriyada qaçqın düşərgələrində olan müəllimlər video dərsləri valideynlər ilə WhatsApp üzərindən paylaşırlar: Məqaləni burada oxuyun >\nHindistanda qul əməyinə uğramış insanlar WhatsApp işlədərək həmkarları arasında koronavirus haqqında məlumat yayırlar: Məqaləni burada oxuyun>\nFlorianopolis, Braziliyada olan pasientlər WhatsApp işlədərək görüş təyin edə və suallar verə bilərlər: Məqaləni burada oxuyun>


Nəşr edilib 18.12.2018 07:24\nBu fikirlərin müəllifi Azərbaycan İslam Demokrat Partiyasının (AİDP) sədri Hacı Tahir Abbaslı ilə söhbətimiz Azərbaycan gəncliyinin indiki durumu, üzləşdiyi çətinliklərlə bağlıdır.\n- Tahir bəy, yəqin ki, Azərbaycan İslam Demokrat Partiyasının sədri olaraq öncə sizi Azərbaycan gəncliyinin mənəvi durumu narahat edir. Gəncliyin vəziyyətini necə xarakterizə edərdiniz?\n- Gənclik bir oxa bənzəyir. O həm sürətlidir, həm də iti kəsəndir. Lakin, oxun hədəfə çatması üçün kaman lazımdır. Yəni gəncliyin gördüyü iş həm itidir, həm də möhkəmdir. Gənclik keçmişlə gələcək arasında körpüdür. Körpü isə yalnız möhkəm dayaqlar üzərində çox qala bilər. Bu mənada gəncliyin hədəfə çatması üçün kaman və dayaq olaraq yaşlı nəslə ehtiyacı vardır. Bu bir məsəldir. Gəncliyin fəlsəfəsi bundan ibarətdir.\nGəncliyə bizim münasibətimizi bilmək istəyirsinizsə, ümumi götürəndə cəmiyyətin neçə faizini gənclik təşkil edirsə onun olsa-olsa təxminən beş-on faizi aktiv görünür. Əksəriyyəti də qəyyumların hesabına. Bu o deməkdir ki, gənclik çox passivdir. Halbuki indiki dövrdə gənclik üçün demək olar ki, bütün sahələrdə şərait var. Ümumiyyətlə biz gənclikdən çox şey umsaq da əslində məktəblərdə bədən tərbiyəsi, musiqi dərsləri ilə bərabər əxlaq və mənəviyyat dərsləri tədris olsaydı biz gənclikdən çox şey tələb edə bilərdik. Ötən onilliklərin təlim –tərbiəyəsi müqabilində nəticə belə olmalı idi. Amma təəssüf ki, gənclik özünü fikirləşməkdən, düşünməkdən məhrum edib. Yaşlı nəsildən hazır məhsul (fikir, düşüncə) tələb etməyə çalışır. Bir növ tənbəllik xüsusiyyəti onların əqli düşəncəsini zəiflədib. Düzdür, gəncliyin mənəvi təşnəsi, susuzluğu var, o da istəsək də istəməsək də, desək də deməsək də dini əxlaq və mənəvi biliklərlə bağlıdır. Bu bağlılığa ehtiyacı olduğu halda həmin boşluq şoular, əyləncələr, konsertlər, sms-li oyunlar və s. doldurulub. Yəni gənclik üçün belə bir sahə yaradıldığından bu təbəqə bütün hadisələrdə özlərini qərib hesab edirlər. Çünki sadaladıqlarımızın hamısı maddiyata, pula bağlıdır. Gənclik üçün isə pul əlçatmazdır. Onlar bu vasitədən yetərincə istifadə etmədikdə, sönük vəziyyətə düşməklə bərabər yaşlı nəsilə düşmən kəsilirlər.\n- Yerigəlmişkən, İslam dininin mahiyyətcə qavranması baxımından gənclərin vəziyyəti bir din adamı olaraq sizi qane edirmi?\n- Gənclik İslam dinini mahiyyətcə çox yaxşı dərk edir və tez bir zamanda onun buyurduqlarını əmələ gətirmək şansı vardır. Bu o səbəbdəndir ki, həmin gənclik çirkaba, pisliklərə bulaşmayıb, əməllərində naqislik yoxdur. Ona görə də dinin təlim tərbiyəsi ilə bağlı mühit yarananda tez reaksiya verirlər. Lakin Azərbaycanın indiki durumunda missioner təşkilatların, eləcədə ayrı-ayrı dini təriqətlərin ölkəmizə axını və təbliğatı gəncliyi çaşqın vəziyyətə salıb. Hansı dini məktəbin onun kamala çatmasında, insan kimi yetişməsində, cəmiyyətin sağlam bir üzvünə çevrilməsində mühüm və vacib rol oynadığını bilmədiyindən sərgərdan qalıb. Və bu təbəqə anlaşılmazlıq ucbatından bəzən elə cəmiyyətin özü üçün də problemə çevrilir. Bura vəhhabiliyin, nurçuluğun, xristianlığın bütün növ qollarının, sionistlərin təbliğatının təsiri altına düşmüş gənclər daxildir. Onlar aldıqları «təlim-tərbiyə, əxlaq» standartlarına uyğun gəldiklərindən cəmiyyət üçün yad qüvvəyə çevrilirlər. Bu nöqteyi -nəzərdən gəncliyin islam dinini mahiyyətcə qavrama səviyyəsi ürəkaçan deyil. Amma şükürlər olsun ki, az da olsa düzgün yol tapan gənclərimiz də az deyil.\n- İndi daha çox cavanların mənəviyyatının korlandığını önə çəkirlər. Sizcə bu nə ilə bağlıdır?\n- Səbəblərin ən başlıcasını valideynlərin övladlarına uşaqlıqdan gəncliyə qədər düzgün təlim-tərbiyə verə biləməməsindədir. İkincisi, bayaq dediyimiz kimi, məktəblərdə əxlaq dərslərinin olmaması, gəncliyin nəfsinin təlim-tərbiyəsi ilə məşğul olan dərslərin tədris edilməməsidir. Üçüncü səbəb gəncliyin götürə biləcəyi nümunələrin dövlət səviyyəsində təbliğ olunmamasıdır. Dördüncüsü, cəmiyyətin yaxşılığı tanımaması və onu sevməməsi eyni zamanda yaxşılığın müdafiəsinə qalxmamasıdır və s. Bu mənada gənclik cəmiyyətdən ibrət götürə bilmir.\n- Bu problemlərin yaranmasında təhsilin payı da varmı?\n- Baxın, ölkəmizdə cinayətkarlığın mərkəzində gənclik dayanıb. Ciddi narahatçılıq da elə budur. Yəni, orta məktəb şagirdlərinin, tələbələrin üzləşdiyi hər bir hadisədə çıxardıqları qərar və etdikləri hərəkət onları cinayətə sürükləyir. Bu qədər ziyalısı, məktəbləri, əsrlərlə dövlətçilik tarixi ilə bərabər ailə institutu olan bir ölkənin gəncliyi niyə cinayətkar olmalıdır? Məktəblərdə keçilən dərslər istər texniki, istərsə də humanitar elmlər gəncliyin həyatında az rol oynamır. Amma təhsil sistemində islahtların aparılmaması, rüşvətxorluğun baş alıb getməsi, üstəlik bəzi müəllimlərin yol verdiyi naqisliklər gənclərin taleyində mənfi rol oynayır. Bunun da nəticəsinqdə bir dəstə gəncliyin bu elmlərə rəğbətsizliyi göz qabağındadır. Sanki gəncliyi tez qazanc əldə edən bazar adamı kimi yetişdirirlər.\nEyni zamanda təhsil müəssisələrində tədrislə məşğul olanların sırasında qadınların, qızların çoxalması yeniyetmələrin gələcək həyatında mənfi rol oynayır. Hesab edirəm ki, gənclərin gələcək həyatının formalaşmasında kişi müəllimlərindən nümunə götürmələri mühüm rol oynayır. Təəssüf ki, bizdə təlim-tərbiyə qadın peşəsinə çevrilməkdədir.\n- Yəqin ki, bütün bunlar vətənpərvərlik məsələlərində mənfi təsirlərə səbəb olur…\n- Gözəl sualdır. Vətənpərvərlik tək dildə deməklə vətənpərvərlik olmur. Kor təəssübkeşliklə vətənpərvərlik hissləri aşılana bilməz. Vətənpərvərlik özü bir elmdir ki, əxlaq, mənəviyyat və imanla bağlıdır. Gənclik kamala yetişdikcə, ictimailəşdikcə ilk öncə vətənpərvərlik duyğuları ilə üzləşir. O əhatə dairəsində, qohum- əqrabasında eləcə də millət və dövlətdə özünü bir ailə üzvü kimi hiss edir. Vətənpərvrlik özü gözəl bir nemətdir. Kaş bütün gənclik bu neməti dada biləydi, onun mənəvi ləzzətini duyaydı. Gəncliyin ətrafında olan təbəqələr özü-özlüyündə gənclik üçün yaxşı vətənpərvərlik nümunəsi, ruhiyyəsi qoymadıqda biz gənclikdən nə tələb edə bilərik? Gərək bir məktəb olsun ki, tələb də edək. Bu sarıdan da bizim cəmiyyətimizin ciddi problemləri var.\n- Nədir o problemlər?\n- Elə götürək hakimiyyəti təmsil edən ən yuxarı təbəqəni. Onların vəzifədə olmalarını bir növ gördükləri işin nəticəsi hesab etmək olar. Hakimiyyəti təmsil edənlər əslində elə vətənpərvərlik nümunəsi olmalıdırlar. Təssüf ki, cəmiyyət, eləcə də gənclik bunu görə bilmir. Belə ki, vətənpərvərlik meyarlarını sadalasaq bu sırada qayğı, ədalət, səxavət, mərhəmət, iradə, cəsarət, şücaət, şəxsiyyət və s. durur. İndiki təbliğatda isə gəncliyi aşağılamaqdan başqa bir element görmürük. Əgər gənclikdə az öncə sadaladığımız cinayətə meyl, naqislik varsa da bunun kökündə elə indiki hakimiyyətdə təmsil olunanların apardığı siyasət dürür. Fikir verin, son vaxtlar televiziyada və mətbuatda gəncliyin səviyyəsizliyini, oyunbazlığını, cinayətini, naqisliklərini qabardan verilişlər göstərirlər. Sanki gənclik elə bu ünsürlərdən ibarətdir.\n- Tahir bəy, siz məktəblərlə yanaşı hərbi sistemdə və həbsxanalarda da əxlaq və mənəviyyat dərslərinin tədrisini vacib sayırsınız…\n- Dəfələrlə bu təkliflə çıxış etmişik. Amma nədənsə müvafiq qurumlardan heç bir reaksiya gəlməyib. İndi də həmin fikirdəyəm ki, adları çəkilən yerlərdə bu cür dərslərin keçirilməsi vacibdir. Məsələ burasındadır ki, həm hərbi sistemdə, həm də həbsxanalarda olanların böyük əksəriyyəti gənclərdir. Bu mənada əxlaq və mənəviyyat dərslərinin tədrisi daha da aktuallaşır. Etiraf edək ki, bir çox hallarda həbsxanalara düşənlərin islah olunmasında aldıqları cəza müddəti heç bir rol oynamır. Yəni müddət tərbiyə metodu kimi yararlı olmur. Hesab edirəm ki, əxlaq və mənəviyyat dərslərinin tədrisi, həbsxanaların ruhanilərlə əlaqələrinin olması bu baxımdan daha faydalı olar.\nDigər bir tərəfdən hərbi sistemin başlıca prnsipi vətənpərvərlikdir. Vətənpərvərlik isə yuxarıda dediym kimi əxlaq, mənəviyyat və imanla bağlıdır.\n- Bir qədər də iqtisadi məsələlərdən danışaq. Heç kəsə sirr deyil ki, Azərbaycan gənclərinin bir hissəsi xaricə üz tutub, bir hissəsi isə işsiz, sərgərdan vətən çöllərində gəzməkdədirlər. Neft pulları isə aşıb-daşır…\n- Əslində bu fikrin özündə bir cavab var. Ölkədə ciddi problemə çevrilmiş proses gedirsə, bu əxlaq və mənəviyyatla bağlıdır. Nə dövlətin, nə torpağın imkanı yoxdur ki, bütün vətəndaşların hər birinin istək və arzularını təmin edə bilsin. Bütün dövrlərdə ədalətsizliklərlə üzləşmə olub. Bu gün də var, gələcəkdə də yəqin ki, olacaq. Əgər hamı eyni dərəcədə sosial problemlərini həll etmiş olsa, inanmırıq ki, ölkəmizdə eləcədə də dünyada gözəl şəhərlər, müəssisələr, təlim-tərbiyə ocaqları yaranar. Ataların gözəl bir kəlamı var: sən ağa, mən ağa inəyimizi kim sağa.\nGənclik indiki dövrdə təəssüflər olsun ki, iqtisadi problemlərini həll etmək uçün o qapıya gedir ki orada tez nəticə əldə etsinlər. O qapıda isə yalan, qeybət, satqınlıq, riya, ikiüzlülük, yaltaqlıq, məsuliyyətsizlik ixrac olunursa faciəyə baxın. Elə bir gənclik yetişir ki, gələcəkdə heç bir iqtidarlar onların öhdəsindən gələ bilməyəcək. Məhz sosial-iqtisadi problemlərin, eləcədə digər naqisliklərin səbəblərindən biri də budur.\n- İstərdik bu fikrinizi bir qədər də aydınlaşdırasınız?\n- Hər kəs tez «nəticə» əldə etmək istəyirsə bu qapıya getməyə məhkumdur. Əlbəttə mənəviyyat adamları bu işi görməzlər. Heç cəhd belə etməzlər. Baxın, quşun uçması üçün mütləq iki qanadı olmalıdır. Əgər qanadın biri olmasa quş yerində fırlanar, irəliyə doğru hərəkət edə bilməz. İnsan da belədir. Bir qanadı elm olduğu halda, bir qanadı iman olmalıdır. Elm insanı üfiqi istiqamətdə sürətli hərəkət etdirirsə, iman isə onu şaquli istiqamətdə qaldırır. Yəni, elmsiz iman olmaz, imansız da elm. Hər ikisi bir-biri ilə qardaşdır. Gənclik bu prinsipləri özündə əks etdirməsə varlığı ilə yoxluğu bilinməz. Halbuki, gənclik gələcək nəsillərin qarşısında indidən məsuliyyətli olmalıdır.\nO ki qaldı ölkəmizə gələn neft pullarına, nə qədər pul gəlsə də, gəncliyə düşmən kəsilən qüvvələrin, harınlaşmış təbəqələrin gözünü doydurmaz, onların tələbatını ödəməz...\n2008 ci il.


16:12 03 İyun 2019 Oxunub : 687\nDövlət Sərhəd Xidmətinin Yevlax şəhərində yerləşən hərbi hissəsində gənc əsgərlərin andiçmə mərasimi keçirilib.\nDSX-dan Azvision.az -a verilən məlumata görə, gənc əsgərlər təntənəli şəkildə hərbi anda gətirildikdən sonra mərasim açıq elan edilib. Dövlət himninin səslənməsi ilə başlayan mərasimdə çıxış edənlər Ulu Öndər Heydər Əliyevin dövlət sərhədlərimizin qorunması, Azərbaycan sərhəd mühafizəsinin formalaşması və inkişafı istiqamətindəki xidmətlərini, böyük dövlət xadiminin müəyyənləşdirdiyi milli sərhəd strategiyasının Azərbaycan Respublikasının Prezidenti, Silahlı Qüvvələrin Ali Baş Komandanı cənab İlham Əliyev tərəfindən uğurla həyata keçirilməsi sayəsində ölkəmizin sərhəd mühafizəsinin ən müasir tələblər səviyyəsinə qaldırılmasını xüsusi qeyd ediblər.\nÇıxışlarda Vətənə, dövlətə sədaqət andı içərək müqəddəs sərhədlərimizi şərəflə qorumaq məsuliyyətini öz üzərlərinə götürən gənc əsgərlərin hərbi anda daim sadiq qalacaqlarına və Azərbaycan Sərhəd Mühafizəsinin 100 illik yubileyini xidmətdə qazanılmış yüksək nailiyyətlərlə qarşılayacaqlarına əminlik ifadə edilib.\nTədbirdə Dövlət Sərhəd Xidmətinin şəxsi heyətinin ölkəmizin ərazi bütövlüyünün bərpası, işğal altında olan torpaqlarımızda Azərbaycanın suveren hüquqlarının təmin edilməsi, Vətənimizin bütün sərhədlərinin mühafizə altına alınması uğrunda savaşa daim hazır olduğu xüsusi vurğulanıb. Ermənistan ilə dövlət sərhədinin Qazax və Ağstafa rayonları ərazisindən keçən hissəsinin mühafizəsinin DSX-nın Sərhəd Qoşunlarına həvalə olunmasının şərəf və qürur olmaqla yanaşı eyni zamanda Ali Baş Komandanın Azərbaycan sərhədçisinə ali etimadının ifadəsi kimi dəyərləndirilib.\nÇıxış edən valideynlər yaradılmış şəraitə görə ölkə rəhbərliyinə minnətdarlıqlarını bildirib, övladlarını təbrik edərək vətən sərhədlərinin keşiyində ayıq-sayıq dayanmağı tövsiyə ediblər. Mərasim gənc əsgərlərin təntənəli marşla tribuna önündən keçidi ilə başa çatıb. Andiçmə mərasimi başa çatdıqdan sonra valideynlərlə görüş keçirilib, onları maraqlandıran suallar cavablandırılıb.


Milabad sakinləri: '10 ildir kanal suyunun içində yaşayırıq'\n2021, 10 May, Bazar ertəsi, Bakı vaxtı 06:11\nKənd sakinlərinin sözlərinə görə, təxminən 10 ildir ki, Araz çayına mənsub kanaldan kəndə axan suyun içində yaşayırlar.\nBuna da bax: Qumuxda çaya dərman qutularını kim atıb?\nBuna da bax: Köçkün: "Başımıza sidik axıdılır"\nBurada kəndlilərin ənənəvi məşğuliyyəti əkinçilik və heyvandarlıq olub. Amma bu problem üzündən artıq illərdir ki, kəndlilər həmin məşğuliyyətdən və ruzilərindən də uzaq düşüblər.\nBeyləqan Rayon İcra Hakimiyyətindən "Qaynar xətt"ə bildirilib ki, bu problemlə Beyləqan Su Kanal İdarəsi və Meliorasiya İdarəsi məşğul olmalıdır: "Tapşırıq verilib, su nasosları vasitəsilə həyətlərdəki sular çəkilir. Bu problem ilin müəyyən vaxtlarında olur".\nİcra hakimiyyətindən bildirilib ki, əlaqədar qurumlar problemin köklü həllinə çalışırlar.


Sosial-iqtisadi 14/06/2021 12:22\nAzərbaycanda yaş barama tədarükü davam edir.\nKənd Təsərrüfatı Nazirliyindən verilən məlumata görə, iyunun 14-dək kümçülər tərəfindən barama tədarükü məntəqələrinə 428,29 ton yaş barama təhvil verilib.\nƏn çox yaş barama tədarükü Zərdab (67.163 ton), Ağcabədi (44.891 ton), Balakən (41.301 ton), Zaqatala (34.844 ton), Şəki (23.468 ton), Bərdə (22.358 ton) və Füzuli (19.982 ton) rayonlarında qeydə alınıb.\nYaş barama istehsalı dövlət tərəfindən subsidiyalaşdırılır. Kümçülər yaş baramanı kiloqramı 4 manatdan “Azərİpək” MMC-yə təhvil verirlər.\nDövlət əlavə olaraq hər kiloqram yaş barama istehsalına görə fermerlərə 5 manat subsidiya ödəyir. Ümumilikdə fermer təhvil verdiyi hər kiloqram yaş baramanın əvəzində 9 manat alır. Bu il dövlət tərəfindən 5 mindən artıq kümçüyə pulsuz olaraq 14700 qutu ipəkqurdu toxumu (qrena) verilib. 2021-ci ildə Azərbaycanın 40 rayonunda yaş barama tədarük edilir. Yaş baramanın tədarükü və məntəqələrə təhvil verilməsi davam edir.\nOxumağa dəyər: "Bölmələrimiz havaya PUA qaldırmayıb" - Müdafiə Nazirliyi


Dörd Curaçao aşpazı adada yaxşı yemək sirlərini açdı - Ənənəvi reseptlər - 2022\nCuraçaoya yola düşdüyümüz zaman gözəl çimərliklər və mehriban insanlar, möhtəşəm şnorkel və dalğıc gözləyirdik. Mavi, mavi dənizdə bu gözəl Karib adasında diri -diri tapacağımızı gözləmədiyimiz şeylər, hər şey kulinariya və Curaçao mövzusunda bilik sərvəti olan həqiqətən müstəsna yeməklər və hətta daha müstəsna aşpazlar idi.\nDörd aşpazdan eyni beş sualı soruşmağın və adaların hansı sirlərini aça biləcəklərini görməyin əyləncəli olacağını düşündük. Beləliklə, burada İcraçı Şef Sjoerd Wassenaar, İcraçı Şef, Renaissance Curaçao Resort & Casino; Aşpaz Stephen Nicolas, Floris Suite Hotel and Spa; Aşpaz Heinrich Hortencia, Santa Barbara Beach & Golf Resort; və Baş aşpaz Rene Klop, Baoase Luxury Resort.\n1. Aşpaz Sjoerd Wassenaar, Renaissance Curaçao Resort & Casinonun baş aşpazı\nGündəlik Yemək: Curaçao mətbəxini bu qədər xüsusi edən nədir?\nAşpaz Sjoerd Wassenaar: Curaçao'da bişmiş yeməkləri sevirik. Toyuq, mal əti, balıq və yerli sevimli - keçi kimi ətləri bişiririk. Yaşıl və qırmızı lobya, kələm, papaya və bağayağı kimi meyvə və tərəvəzlər də güveçdə yaxşı gedir.\nİndi işləmək üçün ən çox sevdiyiniz maddələr və/və ya yemək tərzləriniz hansılardır?\nYemək tərzim 3 aspekt arasında balansdır: turşuluq, toxuması və zülal. Hamar kartof veloutunun, hisə verilmiş ördək döşü və qarağat turşuluğunun birləşməsi təəccüblü dərəcədə ləzzətli bir yemək hazırlayır.\nİnsanların Curaçaoda yemək yemək haqqında nə bilməsini istərdiniz?\nHal -hazırda Curaçao'da bir restoran bumu yaşayırıq və fərqli mətbəx varyasyonlarını sınayırıq. Məhsulların keyfiyyəti getdikcə daha da asanlaşır və indi Hollandiyadan, Avropadan, ABŞ -dan, Argentinadan, Braziliyadan və sairdən məhsul idxal edə bilərik. Bunu nisbətən ədalətli qiymətə edə bilərik.\nƏn çox bişirdiyiniz şey hansıdır və yeməyi ən çox sevdiyiniz nədir?\nQaz qaraciyərindən balotin bişirməyi və yeməyi sevirəm. Və gündəlik yeməklərim üçün keyfiyyətli bir qabırğa biftekindən gözəl bir parça sevirəm.\nSizi ruhlandıran yemək və yemək nədir?\nYeməyimizi yandırmayan və ya evdə hazırladığı dadlı yeməkləri ilə bizi heyran qoymayan anamdan ilham aldım. Yaradıcılığımı sınamağı və gözəl, dadlı yeməklərlə nəticələnən fərqli məhsul birləşmələrindən istifadə etməyi sevirəm. Məsələn, sadə bir güveç götürün: müxtəlif ədviyyatlar və tərəvəzlərdən həqiqətən tipik, dadlı Curaçaoan yeməyi hazırlaya bilərsiniz.\nAşpaz Stephen Nicolas: Curaçao'nun yerli yeməklərinin əksəriyyəti güveçdən hazırlanır və New Orleandakı Creole mətbəxinə çox oxşardır. Surinam, Dominikan, Venesuela, Kolumbiya və Yamayka da daxil olmaqla fərqli etnik qruplar yerli mətbəxə çox təsir etdi.\nKəklikotu, adaçayı, rozmarin, kişniş kimi çoxlu ətirli təzə otlardan istifadə etməyi xoşlayıram. Bunlar hər yeməyin ətirinə və dadına xüsusi bir qıvrım bəxş edəcək.\nPişirmə tərzim indi çoxlu rəngli bəzəkli lövhələrdən ibarətdir - Michelin Style. Ənənəvi souslardan istifadə etmək əvəzinə çoxlu kompotlar, kokteyllər və coulis istifadə etdik.\nİnsanların Curaçaoda yemək haqqında nə bilməsini istərdiniz?\nSərgüzəştli olun və yerli yeməklərimizi sınayın. Standart həftəlik menyumuzdan başqa, qonaqlarımızın məmnuniyyətini qarşılamaq üçün yeməyi dəyişə bilərik.\nHəftəlik menyumuza müntəzəm olaraq gələn bonfile bişirməyi sevirəm. Yemək bişirmə texnikasından və istifadə etdiyimiz qarnirdən asılı olaraq, yemək adlarını chateaubriand, fileto mignon, mal əti Wellington, Tournedos Rossini, Stroganoff və s. Olaraq dəyişəcək. Ən çox sevdiyim şey yerli güveçdir: hindistan cevizi südündə bişmiş düyü və lobya ilə keçi .\nTəzə maddələrin istifadəsi və yeni yemək texnikalarını sınamaq bacarığı mənə ən çox ilham verir. Bir aşbaz olaraq hər gün mətbəxdə təcrübə aparmalıyıq. Bir laboratoriyaya bənzəyir.\n3. Aşpaz Heinrich Hortencia, Chef de Cuisine, Shore Restaurant, Santa Barbara Beach & Golf Resort\nAşpaz Heinrich Hortencia: Curaçao, yemək hazırlamaqda müxtəlif üslublar gətirən çoxmədəniyyətli bir cəmiyyətə malikdir. Curaçaonun mətbəxi olduqca müxtəlifdir və yemək bizim üçün bir həyat tərzidir. Afrika, Hindistan, Fransız, Asiya və Hollandiya təsirinin qarışığını tapa bilərsiniz. Dünyanın bütün guşələri Curaçao mətbəxində təmsil olunur.\nHər şey dəniz məhsulları. Curaçao ətrafındakı sular bizə çoxlu təzə balıq təklif edir. Bu yerli məhsulla işləməyi çox sevirəm. Balqabaq, şirin kartof və bağ bitkiləri kimi digər yerli maddələrlə işləməyi də sevirəm. Uşaqlığımı xatırladırlar. Yemək tərzim ən yaxşı şəkildə Fusion Caribbean kimi təsvir olunur; yeməklərimdə çox zəngin bir dad qarışığı tapa bilərsiniz.\nKaş ki, mətbəximizin çox rəngli olduğunu və irsimizin onu çox unikal etdiyini bilsəydilər. Mətbəximizin öz tarixi var.\nHər şeyi bişirməyi sevirəm. Ən çox bişirməyi sevdiyim bir şey yoxdur, amma yeməyi çox sevdiyim şeylər var! Hal -hazırda, orfozdur. Bu balıq gözəl Karib dənizlərimizin ən yaxşı dadına malikdir - yumşaq və bənzərsiz bir ləzzət. Mən orfoz bişirməyi, təzə pico de gallo ilə xidmət etməyi və yeməyi sevirəm.\nYeməyimin insanlara təsəlli verdiyini və Şorada nahar edərkən unikal bir kulinariya təcrübəsi yaşadıqlarını mənə ilham verir. Ümid edirəm ki, yeməyim də bir hekayəni, mənim hekayəmi və adamın hekayəsini izah edir.\n4. İcraçı aşbaz Rene Klop, Baoase Luxury Resort\nAşpaz Rene Klop: Curaçao mətbəxi "günün tutulması" prinsipindən çox təsirlənir: maddələrimiz təzədir və ən yüksək keyfiyyətlidir. Məsələn, öz balıqçımız var və yaşıllıqlarımızda təzə otlar və meyvələr yetişdiririk. Mətbəximiz yerli və təzədir və qonaqlar bizi ziyarət edərkən bunu dadırlar.\nHazırda işləmək istədiyim şey yüksək keyfiyyətli məhsullardır. Fransız mətbəxini Asiya tərzi ilə təqdim edərkən qaz qaraciyəri və aslan balığı kimi maddələrlə təcrübə keçirəm. Qaz qaraciyərini yerli bal, pata negra, Pedro Ximénez, əncir və pastırma kremi ilə yaşıllığımızdan təzə otlar ilə birləşdirməyi sevirəm. Aslan balığına gəldikdə, üstünlüküm avicado, sitrus meyvələri, bibər, ədviyyat və təzə mango ilə cevichedir.\nİnsanların Curaçaoda yemək yeməyi haqqında nə bilməsini istərdiniz?\nİstəyirəm ki, insanlar bilsinlər ki, hətta Curaçao'da da gözəl yemək yeyə bilərsiniz. Beynəlxalq mətbəxdən ləzzət almağın Karib dənizinin ulduzlarından daha yaxşı yolu varmı? Baoase bunun üçün mükəmməl bir şəraitə malikdir.\nTəzə tutulan yerli balıq hazırlamağı sevirəm. Ən çox sevdiyim şey qızardılmış qaz qaraciyəridir.\nYemək bişirməyin gözəl tərəfi odur ki, insanları eyni zamanda xoşbəxt edə və yaradıcı ola bilərsiniz. Yaxşı yeməklər olanda insanlar bir araya gəlir və bu prosesin bir hissəsi ola bildiyim üçün xoşbəxtəm.\nJ.Lo Gündə Tam olaraq Nə Yeyir - Bəs Sağlamdırmı?\nLopez və məşqçiləri, üçlü təhlükənin pəhriz planını açıq və yaşsız qalmaq üçün ortaya qoydular.\nİstər Blokdan Jenny kimi, istərsə də son zamanlarda Joanna Gaines ’ yeni BFF olaraq bilsən də, sən bilmək J.Lo. Üçlü təhlükə hazırda bir film çəkir, World of Dance -ə ev sahibliyi edir, təxminən yeddi ildən sonra ilk konsert turuna hazırlaşır və toy planlaşdırır. Və bütün bunları edən qatil kimi görünür. İnanıram ki, o, yaşla yaxşılaşan gözəl bir şərab kimi.\n49 -dakı altı paketin sirri nədir? Yaxşı, komanda Yaxşı Ev İşi Lopezin yemək vərdişlərini dərindən öyrəndik və hamımızın məsləhətlərini bilə bildik. Şəxsi məşqçiyə sahib olmaq açıq şəkildə kömək edir, amma nəticələrinin əksəriyyətini təsdiqləyə bilər ciddi təmiz pəhriz.\nİndi dəli deyiləm, demək olar ki, 50 yaşında məndən daha yaxşı görünür, çünki o qız buna layiqdir. Lopezin bir gündə yediklərini tam olaraq burada təqdim edirik:\nİstər Blockdan Jenny, istərsə də son zamanlarda Joanna Gaines ’ yeni BFF olaraq bilsəniz, bilmək J.Lo. Üçlü təhlükə hazırda bir film çəkir, World of Dance -ə ev sahibliyi edir, təxminən yeddi ildən sonra ilk konsert turuna hazırlaşır və toy planlaşdırır. Və bütün bunları edən qatil kimi görünür. İnanıram ki, o, yaşla yaxşılaşan gözəl bir şərab kimi.\nİndi 50 yaşında məndən daha yaxşı göründüyünə dəli deyiləm, çünki o qız buna layiqdir. Lopezin bir gündə yediklərini tam olaraq burada təqdim edirik:\n49 -dakı altı paketin sirri nədir? Yaxşı, komanda Yaxşı Ev İşi Lopezin yemək vərdişlərini dərindən araşdırdıq və hamımızın məsləhətlərini bilə bildik. Şəxsi məşqçiyə sahib olmaq açıq şəkildə kömək edir, amma nəticələrinin əksəriyyətini təsdiqləyə bilər ciddi təmiz pəhriz.\nLopez və məşqçiləri, üçlü təhdidin pəhriz planını açıq və yaşsız qalmaq üçün ortaya qoydular.\nLopez və məşqçiləri, üçlü təhdidin pəhriz planının parlaq və yaşsız görünməsini açıqladılar.\nVideoya baxın: Təhsil TV: Peşə təhsiliYeni ixtisaslar (Yanvar 2022).\nCopyright 2022 \_ Dörd Curaçao aşpazı adada yaxşı yemək sirlərini açdı...


Kəlbəcərdə nə qədər qızıl, civə var? - Statistika\n27 illik həsrətə son qoyuldu: Kəlbəcər bizimdir! Təxminən 27 il öncə 60 mindən artıq Kəlbəcər sakini soyuq qış günündə öz doğma evlərini tərk etmək məcburiyyətində qaldılar. İşğal nəticəsində 13 minədək fərdi mənzil, minlərlə inzibati və sosial tikililər, 37.852 ha meşə sahəsi işğalçı Ermənistan tərəfindən məhv edilib dağıdıldı.\nAxar.az xəbər verir ki, bu fikirləri millət vəkili, iqtisadçı-alim Vüqar Bayramov deyib.\n"Sahəsi 3050 km² olan Kəlbəcər rayonu böyük iqtisadi potensiala malikdir. İşğaldan öncə Kəlbəcərdə 1 şəhər, 1 qəsəbə və 145 kənd olmaqla 147 yaşayış məntəqəsi yerləşirdi. Böyük tarixi olan Kəlbəcər rayonu işğaldan əvvəlki dövrdə Azərbaycanın inkişafında xüsusi yeri ilə seçilib. Azərbaycanda ən böyük qızıl yataqları məhz bu rayonumuzun payına düşür. Söyüdlü yatağının qızıl ehtiyatları 115 tondan çox qiymətləndirilir. Eyni zamanda, Ağduzdağ və Tutxun qızıl yataqlarında 15 tona yaxın qızıl, Ağyataq, Levçay, Çorbulaq, Qamışlı və Ağqaya yataqlarında min tondan artıq civə ehtiyatları var.\nKəlbəcər rayonunun mərmər oniksi, nefroid ehtiyatları daxil olmaqla bir sıra faydalı ehtiyatlara malik yataqları mövcuddur. Rayonun sənaye potensialı kifayət qədər yüksək qiymətləndirilir.\nDövlət Statistika Komitəsinin məlumatına görə, 2019-cu ildə Kəlbəcər rayonunda cəmi 55 milyon 762 min manatlıq məhsul istehsal olunub. 27 illik Ermənistan işğalı rayonun potensialından istifadə olunmasına imkan verməyib.\nƏrazisinin böyüklüyü Kəlbəcərdə kənd təsərrüfatının fərqli sahələrinin inkişafına şərait yaradır. Kəlbəcər Qafqazda qış, yay, müalicəvi, tarixi, dini turizm imkanları ilə seçilən bölgələrdəndir. Böyük turizm potensialı Kəlbəcərdə qısa zamanda iqtisadi aktivliyi bərpa etməyə imkan verəcək. Tamamilə türk mənşəli oronomik toponimlərə sahib olan Kəlbəcər rayonu ən qədim insan məskənlərindən biri hesab olunur.\nTəəssüf ki, 27 illik işğal müddətində Kəlbəcər rayonunun infrastrukturu Ermənistan tərəfindən varvarcasına dağıdılıb və təbii ehtiyatlar qeyri-leqal olaraq mənimsənilib. İşğal nəticəsində Kəlbəcərə ən azı on milyard dollarla ziyan dəyib. Ermənistanın bu rayonumuza da vurduğu ziyana görə təzminatın tələb edilməsi üçün ziyan məbləğinin dəqiq qiymətləndirilməsi aparılacaq. Bütövlükdə isə Kəlbəcər yeni quruculuq mərhələsinə qədəm qoyur. Həyat və gülüş yenidən Kəlbəcərə qayıdır!"\n2020.11.25 / 12:10\nBaş nazir xəbərdarlıq etdi: Şişirdilmiş qiymətlər...\nBaş nazir: Azad olunmuş ərazilərdə islahatlar olacaq\nƏsədovdan antikorrupsiya tədbirləri ilə bağlı açıqlama\nPrezidentdən Lütfü Zadə ilə bağlı - Qərar\nErmənilərin AŞPA-da təxribat cəhdi iflasa uğradı - Seyidov\nBakını qələbə münasibəti ilə hansı ölkələr təbrik edib?\nÖlkəmizdə koronaya yoluxma sayında kəskin azalma


İnternetdə evlənmək mümkün olacaq » Xebermen.info\n23 fev 11:22Maraqlı\nİnternetdə evlənmək mümkün olacaq\nXebermen.info publika.az-a istinadən bildirir ki, məsafəli evlənmə və ya boşanma vahid dövlət portalında yaradılan “şəxsi kabinet” vasitəsilə baş tutacaq. Evlənmək istəyənlər üçün internet VVAQ-da gün təyin olunacaq, sonra online olaraq nikah kəsiləcək. Eynilə boşanmaq istəyənlər də bu xidmətdən yararlana biləcəklər. Amma bunun üçün kart vasitəsilə xidmət haqqı da ödəniləcək.\nTatlısəs keçmiş arvadı ilə evlənmək niyyətindədir Mədəniyyət-şou Bundan sonra ev nömrənizə mobil telefonunuzdan cavab verə biləcəksiniz! Cəmiyyət Asan xidmətdə iş var -tələsin! İş elanı Dövlət qulluğuna qəbul olmaq istəyənlər üçün sınaq imtahanları keçiriləcək Cəmiyyət "BakıKart"la bağlı şad xəbər Cəmiyyət


Daxili bazar yüksəkkeyfiyyətli quşçuluq məhsulları ilə təmin edilir - serqqapisi.az\nDaxili bazar yüksəkkeyfiyyətli quşçuluq məhsulları ilə təmin edilir\nNəşr edilib 16.02.2018 09:13 |\nMuxtar respublikamızda bütün sahələrdə olduğu kimi, əhalinin ərzaq təhlükəsizliyinin təmin edilməsi istiqamətində də mühüm tədbirlər həyata keçirilir. Ona görə də sahibkarlığın inkişafına geniş meydan verilməsi və bu sahəyə dövlət yardımının ilbəil artırılması böyük əhəmiyyətə malikdir.\nSon illərdə regionda aparılan meliorasiya və irriqasiya tədbirlərinin genişləndirilməsi, taxıl və soyuducu anbarların tutumlarının artırılması, istixana komplekslərinin, quşçuluq və balıqçılıq təsərrüfatlarının, meyvə-tərəvəz emalı müəssisələrinin fəaliyyətə başlaması sahibkarlığın da sürətli inkişafına əlverişli şərait yaradıb. Görülən işlər isə ərzaq təhlükəsizliyinin təmin olunmasında mühüm rol oynayır.\nQeyd edək ki, bu gün muxtar respublikamızda onlarla sahibkarlıq obyekti fəaliyyət göstərir. Həmin obyektlərdən biri də Babək rayonundakı quşçuluq fabrikidir. Sahibkar Səyyad İmanquliyev deyir ki, bu təsərrüfatı 2009-cu ildə yaradıb. Sahibkarlığa Kömək Fondundan ilk olaraq 10 min manat vəsait alıb, kiçik bir sexlə bu işə başlayıb.\n2012-ci ildə ailə təsərrüfatını genişləndirmək məqsədilə Sahibkarlığa Kömək Fonduna yenidən müraciət olunub. 120 min manat həcmində kredit hesabına 1 hektar ərazini 15 il müddətinə icarəyə götürüb. Orada quşçuluq fabriki üçün yeni bina inşa etdirib. Quşçuluq təsərrüfatında 4 sex qurulub. Fabrikə avadanlıqlar Almaniyadan gətirilib. İstehsal müəssisəsinin birgünlük cücəçıxarma gücü 10-15 min arasında dəyişir. Onu da qeyd edək ki, muxtar respublikada fəaliyyət göstərən quşçuluq təsərrüfatlarından fərqli olaraq burada bildirçin də bəslənilir. Quşlar müəyyən olunmuş temperaturda qapalı şəraitdə bəslənilir, onlara baytar həkim tərəfindən nəzarət olunur.\nFabrikdə sanitar-gigiyenik qaydalara və texnoloji proseslərə ciddi əməl edildiyini, quşların bəslənilməsindən tutmuş satışa çıxarılmasınadək bütün texniki normalara ciddi riayət olunduğunu gördük. Müəssisədə quşların kəsimi və paketlənməsi üçün də lazımi şərait yaradılıb. Kəsim prosesi tələb olunan qaydalara uyğun şəkildə həyata keçirilir. Buradan isə sifarişə uyğun olaraq ticarət obyektlərinə yola salınır.\nSahibkar bildirçin yumurtası ilə bağlı bilmədiklərimizə də aydınlıq gətirdi. Dedi ki, mətbəxlərdə toyuq yumurtası qədər istifadə olunmasa da, bildirçin yumurtasının böyük faydaları var. Həmin yumurtaların kiçik ölçüsünə baxmayaraq, digər yumurtalardan daha çox protein və amin turşularına malikdir. Xərçəngdən qripə qədər bir çox xəstəliklərin müalicəsində faydalı olan bildirçin yumurtası immunitet sistemini gücləndirir. Qida dəyəri çox yüksək olan bu yumurtanın 1 ədədi 4 toyuq yumurtasını əvəz edir. Məhz faydalı xüsusiyyətləri səbəbindən son illər bildirçin yumurtasına tələbat artıb. Quşçuluq fabrikinə baytarlıq nəzarəti məqsədilə gəlmiş Naxçıvan Muxtar Respublikası Kənd Təsərrüfatı Nazirliyinin Heyvandarlıq şöbəsinin müdiri Əyyub Abdullayev söhbətimizə müdaxilə edərək bildirdi ki, bildirçin yumurtasının bişirilmə qaydasını bilmək də çox vacibdir. Bəzi qadınlar onu uşaqlara ya çiy halda içirməyə çalışır, ya da südə qarışdıraraq daha çox faydalı olduğunu düşünürlər. Amma, əslində, bildirçin yumurtasını yarıbişmiş qəbul etmək lazımdır. Bunun üçün onu bir qazana qoyub üzərinə çıxanadək su ilə doldurmaq və 50-60 saniyə vam odun üstündə saxlamaq gərəkdir. Təbii şəraitdə bəslənən bildirçinin yumurtasının yalnız sarısını çiy halda qəbul etmək doğrudur. Yumurtanın ağ hissəsi mütləq bişirilməlidir. Ümumiyyətlə, növündən asılı olmayaraq, yumurtanın çiy qəbul edilməsi salmonella virusuna, quş qripinə səbəb ola bilər. Böyrəklərində problem olan insanlar bu yumurta ilə qidalanmazdan öncə həkimlə məsləhətləşməlidirlər. Bəzən valideynlər bu yumurtanın kiçik olması baxımından daha az kalorili olduğunu düşünərək körpə uşaqlara bir gündə 3-4 bildirçin yumurtası yedirir. Bu, yolverilməzdir.\nƏməliyyatdan sonra çox qan itirmiş, immuniteti zəifləmiş insanlara da bildirçin yumurtası əvəzsiz dərmandır. Zülal çatışmazlığı, özünü yorğun və enerjisiz hiss edənlərə ən yaxşı dərman olan bildirçin yumurtası idmançılar üçün də əla qidadır. Belə ki, kalorisi az, amma qida dəyəri yüksək olan bu yumurta idmanda enerjisini itirən insanlara gün boyunca yüksək əhval, bol enerji verir.\nSon olaraq onu da deyək ki, quşçuluq fabrikinin fəaliyyətə başlaması daxili bazarda yüksəkkeyfiyyətli bildirçin ətinə, toyuq və bildirçin yumurtasına, cücəyə olan tələbatın ödənilməsinə töhfəsini verir, məşğulluğun təmin olunmasında da mühüm rol oynayır. Müəssisə yaxın vaxtlarda istehsal etdiyi məhsulun muxtar respublikadan kənarda satışını da planlaşdırır.